APSTIPRINĀTS

ar Aizkraukles novada domes

2021.gada 17.jūnija sēdes

lēmumu Nr.**144** (protokols Nr.13., 1.p)



**AIZKRAUKLES NOVADA PAŠVALDĪBAS**

**PUBLISKAIS PĀRSKATS**

**PAR 2020.gadu**

Aizkrauklē

2021

SATURA RĀDĪTĀJS

1. **PAMATINFORMĀCIJA**  …………………………………………………………….…. 3

1.1. Ziņas par pašvaldību

1.2. Domes Komitejas un Komisijas

1.3. Pašvaldības struktūrvienības, konsolidācijā iesaistītās iestādes, pārraudzībā esošās iestādes.

1.4. Sociāli ekonomiskās situācijas apskats

1.5. Izglītība

1.6. Kultūra un tūrisms

1.7. Veselība un sociālie pakalpojumi

1.8. Sports un aktīvais dzīvesveids

**II. FINANŠU RESURSI UN PAŠVALDĪBAS DARBA REZULTĀTI**............................38

# 2.1. Aizkraukles novada pašvaldības pamatbudžeta ieņēmumi

2.2. Aizkraukles novada pašvaldības pamatbudžeta rādītāji

2.3. Aizkraukles novada pašvaldības ilgtermiņa ieguldījumu novērtējums

2.4. Aizkraukles novada pašvaldības kapitāla vērtība un paredzētās izmaiņas

**III. KOMUNIKĀCIJA AR SABIEDRĪBU**.........................................................................44

3.1. Sabiedrības informēšana

3.2. Sabiedrības viedokļa izzināšana un iedzīvotāju iesaistīšana jautājumu risināšanā

**IV. PĀRSKATS PAR PAŠVALDĪBAS SAIMNIECISKO DARBĪBU 2019.gadā** .........46

4.1. Būtiskas pārmaiņas iestādes darbā 2020.gadā un to ietekme uz finanšu rezultātiem

4.2. Galvenie notikumi, kuri ietekmējuši pašvaldības darbību pārskata periodā

**V. PAREDZAMIE NOTIKUMI, KURI VARĒTU IETEKMĒT IESTĀDES DARBĪBU NĀKOTNĒ**……………………………………………………………………….…...…48

**VI. PAREDZAMIE NOTIKUMI RISKI UN NESKAIDRI APSTĀKĻI, KURI VAR IETEKMĒT PAŠVALDĪBAS DARBĪBU NĀKOTNĒ**……….…………………... 48

1. **PAMATINFORMĀCIJA**

**1.1. Ziņas par pašvaldību**

Pašvaldības nosaukums **Aizkraukles novada pašvaldība**

Pašvaldības juridiskā adrese **Lāčplēša iela 1A, Aizkraukle, Aizkraukles nov., LV 5101**

Reģistrācijas numurs **LV 90000074812**

Finanšu gads **01.01.2020. - 31.12.2020.**

Domes skaitliskais sastāvs **15 deputāti**

Domes priekšsēdētājs **Leons LĪDUMS**

Domes priekšsēdētāja vietnieks tautsaimniecības jautājumos **Einārs ZĒBERGS**

Pašvaldības izpilddirektors **Kaspars SNIEDZĪTIS**

Aizkraukles novads izveidots 2001.gada 21.decembrī saskaņā ar 2001.gada 11.decembra MK noteikumiem Nr.514 „Noteikumi par Aizkraukles rajona Aizkraukles novada izveidošanu”. Pirmā Aizkraukles novada dome sastāvēja no 18 deputātiem, no tiem 11 Aizkraukles pilsētas un 7 Aizkraukles pagasta deputāti.

Šobrīd novada dome sastāv no 15 deputātiem. Domes darbības nodrošināšanai izveidotas 3 pastāvīgās komitejas: Finanšu komiteja, Izglītības, kultūras un sporta jautājumu komiteja, Sociālo jautājumu komiteja.

**Finanšu komiteja** plāno un kontrolē finanšu resursu sadali un novirzīšanu atbilstoši attiecīgā budžeta gada prioritātēm un novada sociālās un ekonomiskās attīstības perspektīvajām programmām, risina novada sociāli ekonomiskās problēmas un jautājumus.

**Izglītības, kultūras un sporta jautājumu** komiteja nodarbojas ar izglītības, kultūras un sporta jautājumu risināšanu Aizkraukles novadā. Tā kontrolē novada kultūras un izglītības iestāžu darbu, piešķirto finanšu līdzekļu izmantošanas lietderību un mantas apsaimniekošanu.

**Sociālo un veselības jautājumu** komiteja risina sociālās palīdzības un veselības aprūpes jautājumus novadā.

Atsevišķu pašvaldības funkciju pildīšanai pašvaldībā no deputātiem un iedzīvotājiem izveidotas 16 komisijas un ievēlēts to personālsastāvs:

Administratīvā komisija,

Aizkraukles novada Jauniešu dome

Attīstības komisija,

Civilās aizsardzības komisija,

Darījumu ar lauksaimniecības zemi tiesiskuma uzraudzības komisija,

Dzīvokļu komisija,

**Ētikas komisija**

Iepirkuma komisija,

**Interešu izglītības programmu licencēšanas komisija**,

**Izglītojamo atbrīvošanas no valsts pārbaudījumiem komisija,**

**Izsoles komisija,**

Jaunatnes konsultatīvā komisija,

**Interešu programmu izvērtēšanas un mērķdotācijas sadales komisija,**

Pedagoģiski medicīniskās komisija,

Sporta komisija,

**Starpinstitucionālā ģimenes lietu komisija,**

Komisijas darbojas uz Nolikuma pamata.

Aizkraukles novada domes izveidota iestāde „Aizkraukles novada pašvaldība” (Administrācija) nodrošina novada domes pieņemto lēmumu izpildi, kā arī darba organizatorisko un tehnisko apkalpošanu. Administrācijas vadītājs ir novada pašvaldības izpilddirektors.

Administrācija sastāv no struktūrvienībām un administrācijas darbiniekiem (speciālistiem):

- Finanšu un grāmatvedības nodaļa;

- Būvvalde;

- Pašvaldības policija;

- Uzņēmējdarbības atbalsta centrs;

- Aizkraukles novada valsts un pašvaldības vienotais klientu apkalpošanas centrs (turpmāk –vienotais klientu pakalpojumu centrs);

- Administrācijas darbinieki - speciālisti:

teritorijas plānotāja;

galvenais arhitekts;

projektu vadītājs;

projektu koordinators

jurists;

nekustamo īpašumu speciālists;

nekustamo īpašumu speciālists dzīvokļu jautājumos;

personāla speciālists;

kancelejas pārzine;

vecākā sabiedrisko attiecību speciālists;

jaunatnes lietu speciālists;

labiekārtošanas speciālists;

ģeogrāfiskās informācijas speciālists.

 Novada dome darbojas saskaņā ar likumu „Par pašvaldībām”, tās darbību reglamentē Aizkraukles novada pašvaldības Nolikums, apstiprināts ar Aizkraukle novada domes 31.08.2017. lēmumu Nr.171 (protokols Nr.8, 5.§) Par saistošo noteikumu Nr.2017/13 „Aizkraukles novada pašvaldības Nolikums” pieņemšanu.

* 1. **Domes komitejas un komisijas**

**1.2.1. Finanšu komiteja**

|  |
| --- |
| **Komitejas sastāvs** |
| 1. Leons Līdums – priekšsēdētājs2. Edgars Bricis3. Ingūna Grandāne4. Guntis Jankovskis5. Armands Kasparāns6. Valdis Padoms7. Nikolajs Sokols8. Anta Teivāne9. Einārs Zēbergs |

Domes Finanšu - komiteja izveidota lai sekmētu novada attīstības stratēģijas īstenošanu atbilstoši esošajiem finanšu resursiem, risinātu novada sociāli ekonomiskās problēmas un jautājumus, lai finanšu resursus sadalītu un novirzītu atbilstoši attiecīgā budžeta gada prioritātēm un novada sociālās un ekonomiskās attīstības programmām.

**1.2.2. Izglītības, kultūras un sporta komiteja**

|  |
| --- |
| **Komitejas sastāvs** |
| 1. Anita Ostrovska – priekšsēdētāja2. Edgars Bricis – vietnieks3. Valdis Padoms,4. Zane Romanova5. Anta Teivāne6. Arvis Upīts7. Ludmila Ušakova |

Izglītības, kultūras un sporta jautājumu komiteja izveidota, lai risinātu izglītības, kultūras un sporta jautājumus Aizkraukles novadā. Komiteja kontrolē novada kultūras un izglītības iestāžu darbu, piešķirto finanšu līdzekļu izmantošanas lietderību, mantas apsaimniekošanu.

**1.2.3. Sociālo jautājumu komiteja**

|  |
| --- |
| **Komitejas sastāvs** |
| 1. Anita Bicka – priekšsēdētāja2. Guntis Jankovskis3. Zane Romanova4. Edgars Ratnieks5. Arvis Upīts6. Ludmila Ušakova7. Einārs Zēbergs |

 Sociālo un veselības jautājumu komiteja risina sociālās palīdzības un veselības aprūpes jautājumus novadā, nodrošina šim mērķim atvēlēto līdzekļu efektīvu izmantošanu.

**1.2.4. Komisijas:**

 **Administratīvā komisija - darbojas** 7 cilvēku sastāvā;

**Aizkraukles novada jauniešu Dome - darbojas** 7 cilvēku sastāvā;

 **Attīstības komisija** - **darbojas** 7 cilvēku sastāvā;

**Civilās aizsardzības komisija -** 10 **darbojas** cilvēku sastāvā;

**Darījumu ar lauksaimniecības zemi tiesiskuma uzraudzības komisija - darbojas** 5 cilvēku sastāvā;

 **Dzīvokļu komisija - darbojas** 7 cilvēku sastāvā;

**Ētikas komisija – darbojas 3 cilvēku sastāvā**

 **Iepirkumu komisija** - **darbojas** 6 cilvēku sastāvā;

**Interešu izglītības programmas licencēšanas komisija – 3 darbojas cilvēku sastāvā**

**Izglītojamo atbrīvošanas no valsts pārbaudījumiem komisija – darbojas 3 c**ilvēku sastāvā;

**Izsoles komisija – 5 darbojas cilvēku sastāvā**

**Jaunatnes konsultatīvā komisija – darbojas 6 cilvēku sastāvā**

**Interešu izglītības programmu izvērtēšanas un mērķdotācijas sadales komisija – darbojas 5 cilvēku sastāvā**

**Pedagoģiski medicīniskā komisija – darbojas 5 cilvēku sastāvā darbojas**

**Starpinstitucionālā komisija ģimenes lietu jautājumos – darbojas 7 cilvēku sastāvā**

**Sporta komisija** – **darbojas** 7 cilvēku sastāvā;

**1.3. Pašvaldības struktūrvienības, konsolidācijā iesaistītās iestādes, pārraudzībā esošās iestādes.**

Pašvaldībai, ar likumu noteikto autonomo funkciju realizēšanai, Aizkraukles novada domei pārraudzībā uz 2020.gada 1.janvāri bija 22 pašvaldības iestādes:

1. Aizkraukles novada pašvaldība (Administrācija);
2. Aizkraukles novada vidusskola;
3. Aizkraukles vakara (maiņu) vidusskola;
4. Aizkraukles pagasta sākumskola;
5. Aizkraukles pilsētas pirmsskolas izglītības iestāde „Zīlīte”;
6. Aizkraukles pilsētas pirmsskolas izglītības iestāde „Auseklītis”;
7. Aizkraukles pilsētas pirmsskolas izglītības iestāde „Saulīte”;
8. Aizkraukles pilsētas bibliotēka;
9. Aizkraukles pagasta bibliotēka;
10. Aizkraukles novada kultūras nams;
11. Aizkraukles Interešu izglītības centrs;
12. Aizkraukles novada Mākslas skola;
13. Aizkraukles novada P.Barisona Aizkraukles Mūzikas skola;
14. Aizkraukles novada Dzimtsarakstu nodaļa;
15. Aizkraukles novada Bāriņtiesa;
16. Aizkraukles novada Sporta skola;
17. Aizkraukles vēstures un mākslas muzejs;
18. Aizkraukles Izglītības pārvalde;
19. Aizkraukles pagasta pārvalde;
20. Aizkraukles novada Sociālais dienests;
21. Aizkraukles novada pašvaldības Sporta centrs;
22. Aizkraukles novada Vēlēšanu komisija.

 Uz 2020.gada 01.janvāri Aizkraukles novada dome bija kapitāldaļu turētāja 7 kapitālsabiedrībās.

1. Aizkraukles novada SIA „Lauma A”

2. Aizkraukles novada SIA „Aizkraukles siltums”

1. Aizkraukles novada SIA „Aizkraukles ūdens”
2. AS “CATA”
3. SIA „Aizkraukles KUK”
4. SIA „Aizkraukles slimnīca”
5. SIA „Vidusdaugavas SPAAO”

SIA „Lauma A”, SIA „Aizkraukles siltums”, SIA „Aizkraukles ūdens”, SIA Aizkraukles KUK”, Aizkraukles novada pašvaldībai pieder 100% kapitāldaļu, SIA „Aizkraukles slimnīca” 71% kapitāldaļu, SIA „Vidusdaugavas SPAAO” 8% kapitāldaļu, AS “CATA” 1,26% kapitāldaļu.

**1.4. Sociāli ekonomiskās situācijas apraksts**

 Aizkraukles novada pašvaldības 2020.gada kopējie budžeta ieņēmumi ir 12 756 463 EUR, kas ir par 6% mazāki kā 2019.gadā (diagramma Nr.1).

Nodokļu ieņēmumi pārskata gadā samazinājušies par 13.77%, kas faktiski ir Iedzīvotāju ienākuma nodokļa ieņēmumu samazinājums par 935tūkst. EUR. Nekustamā īpašuma nodokļa ieņēmumi palielinājušies par 24 tūkst. EUR un Dabas resursu nodokļa ieņēmumi samazinājušies par 56 tūkst. EUR. 2021.gada budžetā nodokļu ieņēmumi plānoti vēl par 688 tūkst. EUR mazāki nekā 2020.gada faktiskā izpilde. Būtisks ir Iedzīvotāju ienākumu nodokļa samazinājums 2021.gadā, jo mainījusies pašvaldības budžetos ieskaitāmā proporcija no 80% uz 75%.

Nenodokļu ieņēmumi 2020.gadā, salīdzinot ar 2019.gadu, ir samazinājušies par 24%, kas saistīts ar ieņēmumu samazinājumu no pašvaldības īpašumu pārdošanas.

Transfertu ieņēmumi 2020.gadā ir palielinājušies par 10%. Pieaugusi dotācija pašvaldībai no finanšu izlīdzināšanas fonda par 637 tūkst. EUR. Pieaugušas arī valsts dotācijas noteiktam mērķim, bet samazinājušie ieņēmumi par Eiropas Savienības īstenotajiem projektiem. 2021.gada plānoti mazāki transfertu ieņēmumi, jo paredzētas mērķdotācijas pedagogu atalgojumam 8 mēnešiem, kā arī nav plānoti finansiāli ietilpīgi Eiropas Savienības struktūrfondu finansēti projekti.

*Diagramma Nr.1. Pašvaldības ieņēmumi*

\*Plāns

Aizkraukles novada pašvaldības 2020.gada kopējie konsolidētie budžeta izdevumi ir 13 191 539 EUR, kas salīdzinot ar 2019.gadu ir par 4 % lielāki. Uzturēšanas izdevumi pieauguši par 1% salīdzinot ar 2019.gada, savukārt kapitālie izdevumi par 15% kas saistīts ar to, ka pašvaldība 2020.gadā īstenoja nozīmīgu ieguldījumus infrastruktūrā - īstenoja projektu “Uzlabot vispārējās izglītības iestāžu mācību vidi Aizkraukles novadā”. 2021.gadā plānotie kapitālie izdevumi samazinās par 7% salīdzinot ar 2020.gadu.Sociālie pabalsti 2020.gada izdevumos saglabājās 2019.gada līmenī, savukārt 2021.gadā plānots 7% pieaugums salīdzinot ar 2020.gadu. Pakalpojumu apmaksa 2020.gadā pieauga par 3%, atlīdzības izdevumi pieauga par 2% salīdzinot ar 2019.gadu (diagramma Nr.2).

*Diagramma Nr.2. Pašvaldības izdevumi pēc ekonomiskās klasifikācijas*

Salīdzinot izdevumu īpatsvaru pa funkcijām no kopējiem izdevumiem 2020.gadā visvairāk - 63% esam tērējuši izglītības funkcijai, otri lielākie izdevumi bijuši “Teritoriju un mājokļu apsaimniekošana”– 13%. Funkcijai “Vispārējie valdības dienesti” un “Atpūta, kultūra un reliģija” esam tērējuši katrai 8% no kopējiem 2020.gada izdevumiem (diagramma Nr.2).

*Diagramma Nr.3. Pašvaldības izdevumi pēc funkciju klasifikācijas*

Funkcijai “Vispārējie valdības dienesti”, kas ietver administrācijas, pagasta pārvaldes, grāmatvedības, pašvaldības komisiju darbību, atlīdzību deputātiem, salīdzinot ar 2019.gadu izdevumi ir samazinājušies par 7%, savukārt 2021.gadā plānots samazinājums 4% apmērā.

Funkcijas “Sabiedriskā kārtība un drošība”, kas ietver izdevumus par pašvaldības policijas pakalpojumiem, būtiski pieaugs 2021.gadā, kad plānots īstenot projektu par videonovērošanu pilsētā ierīkošanu.

2020.gadā pašvaldība uzsāka nodalīt funkcijā “Ekonomiskā darbība” izdevumus, kas saistīti ar ceļu infrastruktūras projektiem. 2021.gadā šajā funkcijā plānoti ceļu infrastruktūras projekti, gan izdevumi attīstības plānošanai un būvvaldes darba nodrošināšanai.

Funkcijai “Teritoriju un mājokļu apsaimniekošana”, kas ietver Aizkraukles pilsētas un pagasta uzturēšanas un labiekārtošanas izdevumus, ielu apgaismojuma uzturēšanas izdevumus, valsts autoceļu fonda līdzekļus, dabas resursu fonda līdzekļus un pašvaldības īpašumā esošā dzīvojamā fonda uzturēšanas izdevumus, 2020.gadā tērējām par 45% mazāk nekā 2019.gadā. Izdevumu samazinājums saistīts ar to, ka 2019.gadā veicām lielus ieguldījumus īstenojot projektu “Esošās rūpniecības teritorijas infrastruktūras sakārtošana Jaunceltnes un Gaismas ielas teritorijā, uzlabojot tās piemērotību ražošanas uzņēmumu attīstības vajadzībām”.

Funkcijai “Veselība” izdevumi pārskatā gadā samazinājušies par 76%, jo pandēmijas dēļ tika iesaldēts projekts “Vietējās sabiedrības veselības veicināšanas un slimību profilakses pasākumi Aizkraukles novadā”. 2021.gadā plānots šo projektu turpināt.

Funkcijai “Atpūta, kultūra un reliģija”, kas ietver Aizkraukles pagasta pārvaldes organizēto pasākumu izdevumus, Aizkraukles novada kultūras nama uzturēšanu un pasākumus, bibliotēku, Aizkraukles Vēstures un mākslas muzeja izdevumus, kā arī Sporta centra (stadiona) uzturēšanas izdevumus sporta pasākumu izdevumus, t.sk. dotācija sporta biedrībām un klubiem, kopējie izdevumi 2020gadā bija par 2% mazāki nekā 2019.gadā, savukārt 2021.gadā plānots pieaugums 24% salīdzinot ar 2020.gadu. Pieaugums saistīts ar pieņēmumu, ka pasākumi visa gada garumā netiks ierobežoti, kā arī tiek plānoti atsevišķi remonti.

Funkcijai “Izglītība”, kas ietver pirmsskolas izglītības iestādes “Zīlīte”, “Auseklītis” un “Saulīte”, Aizkraukles vidusskolas, Aizkraukles sākumskolas, P.Barisona Aizkraukles Mūzikas skolas un Aizkraukles mākslas skolas, Aizkraukles sporta skolas un Aizkraukles interešu izglītības centra darbību, kā arī izglītības atbalsta pasākumu izdevumus, 2020.gadā, salīdzinot ar 2019.gadu, izdevumi palielinājušies par 27%. Izdevumu pieaugums saistīts ar projekta “Uzlabot vispārējās izglītības iestāžu mācību vidi Aizkraukles novadā” īstenošanu. Pašvaldībā, pildot Ministru kabineta noteikumus par zemāko pedagogu daba samaksu, tika paaugstināta pedagogu darba samaksa no 2020.gada 1.septembra. 2021.gada plānotie izdevumu nav salīdzināmi ar 2020.gada izpildi, jo tajos ir iekļauts valsts finansējums pedagogu atalgojumam tikai 8 mēnešu periodam.

Funkcijai “Sociālā aizsardzība” izdevumi pārskata gadā palielinājās par 6%, savukārt 2021.gadā plānots pieaugums par 42%. Tas saistīts ar izmaiņām normatīvajos aktos par sociālo pabalstu un pakalpojumu sniegšanu, kā arī ar projekta “Pakalpojumu infrastruktūras attīstība DI plānu īstenošanai Aizkraukles novadā“ īstenošanu.

2021.gada plānotajos izdevumos, visvairāk plānots tērēt izglītības funkcijai – 48%, pie tam valsts mērķdotāciju finansējums plānots 8 mēnešiem, otra lielākā izdevumu pozīcija ir “Teritoriju un mājokļu apsaimniekošana” plānoti 14% , funkcijai “Ekonomiskā darbība” plānoti 11%, jo plānoti ieguldījumi ceļu infrastruktūrā. Funkcijai un “Vispārējie valdības dienestiem” plānojam tērēt 7%.

2020.gadā pašvaldība ir noslēgusi četrus jaunus aizņēmumu līgumus ar Valsts kasi par kopējo summu 502 638 EUR (ELFLA projekta (Nr.19-04-A0702-000087) "Autoceļu ar grants segumu pārbūve Aizkraukles novadā" īstenošanai, Projekta "Auto stāvlaukuma un ielas izbūve Spīdolas ielā 14, Aizkrauklē" īstenošanai, Projekta "Stadiona ielas atjaunošana Aizkrauklē" īstenošanai, Projekta "Sporta centra jumta siltināšana" īstenošanai)

Turpinājās 2019.gadā noslēgto līgumu aizdevumu summas saņemšana atbilstoši veiktajiem būvdarbiem par projekta “Uzlabot vispārējās izglītības iestāžu mācību vidi Aizkraukles novadā” īstenošanu.

Saistību apjoms 2020.gadā bija 10,8% plānotajiem pamatbudžeta ieņēmumiem, savukārt tuvāko 5 gadu laikā, ņemot vērā plānotos aizdevumus, tas varētu pieaugt līdz 15%.

Pārskata gadā pašvaldība, ievērojot līgumu nosacījumus, ir veikusi aizņēmumu pamatsummas atmaksu Valsts kasei 1 214 673 EUR apmērā.

*Diagramma Nr.4. Pašvaldības saistību apjoms*

\*Saistību apjoms = gada pamatsumma + procenti + aizdevuma apkalpošana

**1.4.1. Iedzīvotāji**

Pašvaldībā turpina samazināties iedzīvotāju skaits. 2020.gada 1.janvārī dzīves vietu Aizkraukles novadā deklarējuši bija 8386 iedzīvotāji, bet 2021.gada 1.janvārī bija 8357 iedzīvotāji, saglabājot negatīvo tendenci iedzīvotāju skaitā. Pēc PMLP datiem Aizkraukles pilsētā deklarējušies ir 7321 iedzīvotāji, savukārt Aizkraukles pagastā deklarēto iedzīvotāju skaits ir 1036 (01.01.2021.).

*Diagramma Nr.5. Iedzīvotāju skaita dinamika Aizkraukles novadā no 01.01.2018.-01.01.2021. (PMLP)*

 Pašvaldības galvenā prioritāte ir bērni un jaunieši un izglītības joma, īpaši jaunu ģimeņu ar bērniem, skaits. Saskaņā ar Pilsonības un migrācijas lietu pārvaldes (turpmāk – PMLP) datiem, Aizkraukles novadā 33,9% no iedzīvotājiem ir vecuma grupā no 25 līdz 49 gadiem.

*Diagramma Nr.6. Iedzīvotāju skaits Aizkraukles novadā 2019.gadā pa vecuma grupām (PMLP)*

*Diagramma Nr.7. Iedzīvotāju skaits pēc nacionālā sastāva Aizkraukles novadā*

*Diagramma Nr.8. Darbaspējas struktūra Aizkraukles novadā 2020.gadā (PMLP)*

Avots: [www.pmlp.gov.lv](http://www.pmlp.gov.lv)

**1.4.2. Nodarbinātība un bezdarbs**

Pēc Nodarbinātības valsts aģentūras sniegtās informācijas, salīdzinot 2020.gada decembra beigas ar atbilstošo periodu pirms gada, reģistrētā bezdarba līmenis palielinājies par 1,5% punktiem (no 6,2% uz 7,7%).

 Visās profesiju grupās (pēc LR profesiju klasifikatora) gada griezumā vērojams brīvo darba vietu skaita samazinājums. Lielākais brīvo darba vietu samazinājums vērojams vidējas kvalifikācijas profesijās, kvalificēti lauksaimniecības, mežsaimniecības un zivsaimniecības darbinieki: zāģētājs (meža jomā), laukstrādnieks, mežstrādnieks, kā arī kvalificētu strādnieku un amatnieku grupā: ēku celtnieks, betonētājs, apdares darbu strādnieks, krāsotājs.

2020.gadā NVA Aizkraukles filiālē reģistrētas **422 brīvās darba vietas**. 2020.gada oktobrī Aizkraukles NVA filiāle apvienojās ar Jēkabpils filiāli, tad tās nosaukums ir Jēkabpils filiāles Aizkraukles KAC.

Visvairāk vakances reģistrētas darbības jomā – Būvniecība/nekustamais īpašums, Transports/ Loģistika, Ražošana, Pakalpojumi. Pieprasītākās profesijas – Kravas automobiļa vadītāji, palīgstrādnieki, būvstrādnieki.

*Diagramma Nr.9. Bezdarba līmenis 2020.gadā (www.nva.gov.lv/2020gads)*

Avots: <https://www.nva.gov.lv/lv/2020gads>

*Tabula Nr.1. Reģistrēto bezdarbnieku skaits sadalījumā pa vecuma grupām*

*Aizkraukles novadā 2020.gadā*

|  |
| --- |
| **Reģistrēto bezdarbnieku skaits sadalījumā pa vecuma grupām Aizkraukles novadā (31.12.2020.)** |
| 15-19 gadi | 20-24 gadi | 25-28 gadi | 30-34 gadi | 35-39 gadi | 40-44 gadi | 45-49 gadi | 50-54 gadi | 55-59 gadi  | 60 un vairāk gadi  | Kopā |
| 2 | 21 | 29 | 37 | 37 | 27 | 35 | 37 | 54 | 30 | 309 |

Avots: <https://www.nva.gov.lv/lv/2020gads>

*Tabula Nr.2 Reģistrēto bezdarbnieku skaits sadalījumā pēc bezdarba ilguma*



 Avots: <https://www.nva.gov.lv/lv/2020gads>

Analizējot statistiku par bezdarbnieku skaitu problēmgrupās 2020.gadā, redzams, ka ir augsts ilgstošo bezdarbnieku un pirmspensijas vecuma bezdarbnieku skaita īpatsvars.

*Tabula Nr.3. Reģistrēto bezdarbnieku skaits sadalījumā pa dzimumiem, problēmgrupām*

*2020.gada decembris (NVA)*



Avots: <https://www.nva.gov.lv/lv/2020gads>

Saskaņā ar VSAA datiem (pārskata periods no 2020.gada janvāra līdz septembrim) jaunveidojamā Aizkraukles novada kopējais sociāli apdrošināto personu (gan tādas personas, kuras gūst ienākumus no algota darba vai ir pašnodarbinātas, gan tādas, kas saņem bērna kopšanas pabalstus, paternitātes pabalstus, u.c. saskaņā ar likumā “Par sociālo apdrošināšanu” noteikto) skaits bija ir 15669 personas, kas ir 53,2 % no visiem novada iedzīvotājiem jeb 79.1% no darbaspējas vecuma iedzīvotājiem. Sociāli apdrošināto personu vidējās apdrošināšanas iemaksu apjoms bija 846,51 EUR, viszemākais tas bijis Neretas novadā –766,74 EUR.

*Tabula Nr.4. Novadu kopējais sociāli apdrošināto personu skaits un iemaksas EUR (pārskata periods no 2020.gada janvāra līdz septembrim), VSAA*



*Tabula Nr.5. Pilsētās un novados reģistrēto uzņēmumu nodrošināto darba vietu skaits,*  LURSOFT

|  |  |  |  |  |  |
| --- | --- | --- | --- | --- | --- |
| *Pilsētas un novadi* | *Bezdarba līmenis (%), 2018 31.decembris* | *Bezdarba līmenis (%), 2020 31.decembris* | *Bezdarba līmenis (%), 2021 31.marts* | *Darbinieku skaits pašvaldības teritorijā reģistrētajos uzņēmumos 2018* | *Darbinieku skaits pašvaldības teritorijā reģistrētajos uzņēmumos 2020* |
| *Aizkraukles novads* | *5,9* | *6,4* | *7,0* | *2643* | *2600* |

*Avots:* [*https://blog.lursoft.lv/2021/04/28/apkopoti-dati-par-nodarbinato-skata-izmainam-pilsetas-un-novados/*](https://blog.lursoft.lv/2021/04/28/apkopoti-dati-par-nodarbinato-skata-izmainam-pilsetas-un-novados/)

**1.4.3.Teritorijas attīstības indekss**

*Tabula Nr.6. Novadu teritorijas attīstības līmeņa indeksi pēc 2019.gada datiem*



 Teritorijas attīstības līmeņa indekss raksturo attīstības līmeni attiecīgajā gadā, parādot teritoriju augstāku vai zemāku attīstību salīdzinājumā ar vidējo attīstības līmeni valstī. Tas ir vispārināts rādītājs, ko aprēķina atsevišķi plānošanas reģioniem, republikas pilsētām un novadiem.

Novadu vai republikas pilsētu grupas aprēķinā tiek izmantoti sekojoši rādītāji:

* Ekonomiski aktīvo individuālo komersantu un komercsabiedrību skaits uz 1000 iedzīvotājiem, (svars – 0.25);
* Bezdarba līmenis, %, (svars – 0.15);
* Trūcīgo personu īpatsvars iedzīvotāju kopskaitā, %, (svars – 0.1);
* Kopējais noziedzīgo nodarījumu skaits uz 1000 iedzīvotājiem, (svars – 0.05);
* Dabiskās kustības saldo uz 1000 iedzīvotājiem, (svars – 0.1);
* Ilgtermiņa migrācijas saldo uz 1000 iedzīvotājiem, (svars – 0.1);
* Iedzīvotāju skaits virs darbspējas vecuma uz 1000 darbspējas vecuma iedzīvotājiem, (svars – 0.05);
* Iedzīvotāju ienākuma nodoklis uz vienu iedzīvotāju, euro, (svars – 0.2).

Avots: <https://www.vraa.gov.lv/lv/teritorijas-attistibas-indekss>

**1.4.4.Uzņēmējdarbības tendences**

Līdz ar kopējo uzņēmumu skaita kritumu valstī, pērn samazinājies arī jaunreģistrēto uzņēmumu skaits Aizkraukles novadā, liecina Lursoft apkopotā informācija. Ja 2019.gadā novadā reģistrēti 33 jauni uzņēmumi, tad pērn – 19. Tas ir zemākais jaunu uzņēmumu skaits novada teritorijā pēdējo divdesmit gadu laikā.

Pēc tam, kad 2017.gadā novadā bija sasniegts līdz šim lielākais likvidēto uzņēmumu skaits, gada laikā Aizkraukles novadā tiekot likvidētiem 80 uzņēmumiem, pēdējos gados rādītājs turējies 30 uzņēmumu robežās. Arī pērn novada teritorijā likvidēti 30 uzņēmumi, tiesa, šogad, visticamāk, sagaidāms likvidēto uzņēmumu skaita kāpums, jo līdz šim brīdim likvidēti jau 24 uzņēmumi.

*Diagramma Nr.10. Uzņēmumu reģistrēšanas un likvidēšanas dinamika*

Jānorāda, ka likvidēto uzņēmumu skaita kāpumu veicinājuši centieni sakārtot uzņēmējdarbības vidi. Piemēram, Uzņēmumu reģistram veicot vienkāršotās likvidācijas procesu augsta riska uzņēmumiem, vispirms no reģistra izslēdzot tos uzņēmumus, kuru dalībnieku vidū ir ārvalstīs reģistrētas juridiskas personas un kuri vienlaikus arī nav atklājuši savus patiesos labuma guvējus. Tāpat arī likvidēti uzņēmumi, kuri ilgstoši nav veikuši saimniecisko darbību, un firmas, kuras ilgāku laiku bijušas bez vadības.

Kopumā pēdējo desmit gadu laikā Aizkraukles novadā reģistrēti 348 jauni uzņēmumi, kamēr likvidēti – 315. Tas nozīmē, ka laika periodā kopš 2011.gada uzņēmumu skaits Aizkraukles novadā faktiski palielinājies par 33 komersantiem.

Patlaban Aizkraukles novadā reģistrēti 473 uzņēmumi, no kuriem 71% ir sabiedrības ar ierobežotu atbildību, 10,57% - individuālie komersanti, 9,30% - individuālie komersanti, savukārt zemnieku saimniecības veido 6,77% no Aizkraukles novadā reģistrēto uzņēmumu skaita.

Visbiežāk pārstāvētās uzņēmējdarbības nozares Aizkraukles novada uzņēmumu vidū šobrīd ir mazumtirdzniecība, lauksaimniecība, kravu pārvadājumi un būvniecība.

**Populārākās uzņēmējdarbības nozares Aizkraukles novadā:**

1. Mazumtirdzniecība;
2. Lauksaimniecība;
3. Kravu pārvadājumi pa autoceļiem;
4. Dzīvojamo un nedzīvojamo ēku būvniecība;
5. Kokapstrāde;
6. Elektroenerģijas ražošana;
7. Automobiļu apkope un remonts;
8. Uzskaites, grāmatvedības, audita un revīzijas pakalpojumi; konsultēšana nodokļu jautājumos;
9. Restorānu un mobilo ēdināšanas vietu pakalpojumi;
10. Mežizstrāde.

Pēc kopējā apgrozījuma Aizkraukles novadā lielākā nozare gan ir degvielas mazumtirdzniecība, kas pateicoties AS “Virši-A”, savukārt pateicoties SIA “JELD-WEN LATVIJA” otrajā vietā ierindojusies finiera lokšņu un koka paneļu ražošanas nozare. Starp lielākajām nozarēm pēc apgrozījuma 2019.gadā ierindojas arī kravu pārvadājumi, saldumu ražošana un automobiļu apkope un remonts.

**Lielākās uzņēmējdarbības nozares Aizkraukles novadā pēc kopējā apgrozījuma 2019.gadā:**

1. Degvielas mazumtirdzniecība degvielas uzpildes stacijās: 187,01 milj. EUR;
2. Finiera lokšņu un koka paneļu ražošana: 63,46 milj. EUR;
3. Kravu pārvadājumi pa autoceļiem: 10,50 milj. EUR;
4. Kakao, šokolādes, konfekšu un citu cukuroto konditorejas izstrādājumu ražošana: 4,34 milj. EUR;
5. Automobiļu apkope un remonts: 4,19 milj. EUR.

Lursoft izpētījis, ka ārvalstu tiešās investīcijas ieguldītas 16 Aizkraukles novadā reģistrētu uzņēmumu pamatkapitālos. Ārvalstu investoru kopējais ieguldījums novadā reģistrēto uzņēmumu pamatkapitālos veido 1,27 milj. EUR, kas to pēc uzkrāto ārvalstu ieguldījuma pamatkapitālos starp visām Latvijas pašvaldībām ierindo 59.vietā, blakus Pārgaujas un Alūksnes novadiem. Jānorāda, ka ieguldījumus Aizkraukles novadā reģistrēto uzņēmumu pamatkapitālos veikuši pārstāvji no 13 valstīm. Apjoma ziņā vislielākie ieguldījumi nāk no Dānijas (623,11 tūkst. EUR) un Igaunijas (433,09 tūkst. EUR).

Aizvien turpinās 2020.gada pārskatu iesniegšanas periods, tāpēc nav pieejami dati par abu Aizkraukles novada līderu – AS “Virši-A” un SIA “JELD-WEN LATVIJA” – darbības rezultātiem pērn. Jānorāda, ka 2019.gadā abi līderi veidoja 80% no Aizkraukles novadā reģistrēto uzņēmumu kopējā apgrozījuma.

Lursoft dati rāda, ka līdz šī gada 10.maijam pārskatus Aizkraukles novadā par aizvadīto gadu bija iesnieguši 130 uzņēmumi. No šiem uzņēmumiem 36,64% pērn strādājuši ar apgrozījuma pieaugumu, savukārt 50,38% aizvadītajā gadā uzlabojies peļņas rādītājs.

Jānorāda, ka pēdējos gados Aizkraukles novadā reģistrēto uzņēmumu kopējais apgrozījums pakāpeniski palielinājies, 2019.gadā tam sasniedzot 312,11 milj. EUR. Lursoft aprēķinājis, ka to Aizkraukles novadā reģistrēto uzņēmumu, kuri jau iesnieguši jaunākos pārskatus, kopējais apgrozījums aizvadītā gada laikā palielinājies par 0,55%.

2019.gadā ar apgrozījumu, kas pārsniedz 1 milj. EUR, Aizkraukles novadā strādājuši 16 uzņēmumi.

Lursoft aprēķinājis, ka vidējam apgrozījumam uz vienu uzņēmumu Aizkraukles novadā pēdējos gados bijusi mainīga tendence. Ja 2018.gadā rādītājs pieaudzis līdz 36,5 tūkst. EUR uz vienu uzņēmumu, tad jau 2019.gadā atkal samazinājies līdz 28,47 tūkst. EUR. Provizoriskie dati rāda, ka aizvadītajā gadā vidējā apgrozījuma rādītājs uz vienu uzņēmumu atkal varētu būt pieaudzis. Pēc pirmajiem pieejamajiem datiem, tas pagājušajā gadā sasniedzis 35,18 tūkst. EUR uz vienu uzņēmumu.

*Diagramma Nr.11. Reģistrēto uzņēmumu apgrozījuma dinamika*

Lursoft dati rāda, ka visu TOP 5 lielāko Aizkraukles novada uzņēmumu apgrozījums aizpērn, salīdzinot ar 2018.gadu, palielinājies. Lursoft aprēķinājis, ka degvielas mazumtirgotāja AS “Virši-A” apgrozījums 2019.gadā audzis par 3,72%, sasniedzot 187,01 milj. EUR. Aizpērn uzņēmums atklājis 4 jaunas degvielas uzpildes stacijas – Sauriešos, Jēkabpilī, Rīgā un Brocēnos –, savukārt renovējis un modernizējis 16 degvielas uzpildes stacijas. Uzņēmuma tīklu 2019.gada beigās veidojusi 61 degvielas uzpildes stacija, savukārt pārdotais degvielas apjoms mazumtirdzniecībā kāpis par 2,3%, bet preču mazumtirdzniecības apjoms – par 17,2%.

Otrs augstākais apgrozījums starp Aizkraukles novada uzņēmumiem aizpagājušajā gadā bijis durvju plākšņu, durvju un ar tām saistīto komponentu ražotājam SIA “JELD-WEN LATVIJA”, kuram izdevies apgrozījumu kāpināt līdz 63,46 milj. EUR. Pārskata gadā uzņēmums turpinājis kokšķiedras plātņu rūpnīcas darbu, attīstot sadarbību ar citiem Jeld-Wen grupas uzņēmumiem Eiropā, kā arī meklējot jaunus sadarbības partnerus ārpus grupas.

Saldumu ražotājs SIA “Aizkraukles Saldumi” 2019.gadā kāpinājis apgrozījumu līdz 4,12 milj. EUR, savukārt pērn tā apjoms palielinājies vēl līdz 4,22 milj. EUR. Iesniegtajā vadības ziņojumā teikts, ka aizvadītajā gadā uzņēmums ražojis 68 veidu konditorejas glazūras, 30 veidu zefīrus vietējam tirgum un eksportam, kā arī 35 veidu konfektes, tumšo šokolādi bez cukura, marmelādes konfektes un cita veida saldumus. Savu produkciju 2020.gadā SIA “Aizkraukles Saldumi” pārdevis gan vietējā tirgū, gan arī eksportējis uz Eiropas valstīm, Krieviju, Izraēlu, ASV un Lielbritāniju.

Lai gan 2019.gadā SIA “Avēnija VP” apgrozījums palielinājies par 11,89%, pieaugot līdz 3,95 milj. EUR, aizvadītais gads uzņēmumam nesis samazinājumu par 131,58 tūkst. EUR. jeb 3,33%. Turpmāk SIA “Avēnija VP” plāno piesaistīt jaunus klientus un aktīvi piedalīties valsts iepirkumos, kas palīdzēs uzņēmumam uzlabot rentabilitātes rādītājus. Pēc Lursoft pieejamās informācijas, pērn uzņēmums uzvarējis divos publisko iepirkumu konkursos.

TOP 5 lielāko uzņēmumu sarakstu pēc apgrozījuma 2019.gadā noslēdz SIA “Aizkraukles slimnīca” ar aizpērn apgrozītiem 3,37 milj. EUR. Pērn slimnīcas apgrozījums palielinājies līdz 3,5 milj. EUR, tai skaitā no Nacionālā veselības dienesta saskaņā ar noslēgtiem finansējuma līgumiem saņemti 2,8 milj. EUR.

**Aizkraukles novada lielākie uzņēmumi pēc apgrozījuma 2019.gadā:**

1. AS “Virši-A”: 187,01 milj. EUR;
2. SIA “JELD-WEN LATVIJA”: 63,46 milj. EUR;
3. SIA “Aizkraukles Saldumi”: 4,12 milj. EUR;
4. SIA “Avēnija VP”: 3,95 milj. EUR;
5. SIA “Aizkraukles slimnīca”: 3,37 milj. EUR.

**Aizkraukles novada lielākie uzņēmumi pēc apgrozījuma 2019. gadā,** **kuru juridiskā adrese reģistrēta ārpus Aizkraukles novada:**

1. AS „Latvenergo”: 437.53 milj. EUR;
2. AS “Sadales tīkls”: 296.31 milj. EUR;
3. Lauksaimniecības pakalpojumu kooperatīvā sabiedrības "LATRAPS": 269.91 milj. EUR.
4. SIA “AKZ”: 71.20 milj. EUR (2019.g., juridiskā adrese reģistrēta ārpus Aizkraukles novada);

Līdzīgi kā situācijā ar kopējo apgrozījumu, arī lielāko daļu no kopējās peļņas, kuru guvuši Aizkraukles novadā reģistrētie uzņēmumi, veido atsevišķi lielie uzņēmumi, kas atspoguļojas arī datos par 2020.gadu. Lursoft dati liecina, ka finanšu pārskatus līdz šim nav iesnieguši četri no pieciem 2019.gada lielākajiem pelnītājiem novadā, tāpēc vēl pāragri prognozēt, kā kopējās peļņas rādītājs novadā būs mainījies pagājušajā gadā.

Iepriekšējos divus gadus Aizkraukles novadā reģistrētie uzņēmumi kopā nopelnījuši vairāk nekā 9 milj. EUR, 2019.gadā rādītājam veidojot 9,04 milj. EUR.

Vidējās peļņas rādītājs uz vienu uzņēmumu 2019.gadā Aizkraukles novadā palielinājies līdz 108 eiro.

Analizējot to uzņēmumu datus, kuri iesnieguši 2020.gada pārskatus, redzams, ka šo uzņēmumu kopējā peļņa pērn bijusi par 14,66% mazāka nekā gadu iepriekš.

*Diagramma Nr.12. Uzņēmumu peļņas/zaudējumu dinamika*

Arī peļņas ziņā 2019.gadā lielākais uzņēmums bijis AS “Virši-A”. Lursoft aprēķinājis, ka aizpagājušajā gadā degvielas tirgotāja peļņa pēc nodokļu nomaksas pieaugusi līdz 3,99 milj. EUR, kas gada laikā ir kāpums par 5,09%. Uzņēmums norāda, ka turpinās īstenot izstrādāto attīstības stratēģiju, kas paredz DUS tīkla paplašināšanu, investīciju veikšanu infrastruktūrā, alternatīvo degvielas veidu attīstīšanu un nemainīgi augstas kvalitātes degvielas nodrošināšanu, kā arī vizuālā tēla un koncepta maiņu zīmola atpazīstamības veicināšanai.

Par 8,30% peļņa palielinājusies arī otrajā vietā esošajam SIA “JELD-WEN LATVIJA”, kas 2019.gadā pēc nodokļu nomaksas nopelnījis 1,57 milj. EUR.

2019.gadā apgrozot 912,08 tūkst. EUR, SIA “Viršu nekustamie īpašumi” aizpērn guvis 487,44 tūkst. EUR peļņu. Vadības ziņojumā norādīts, ka aizpērn uzņēmums uzsācis divu degvielas uzpildes staciju celtniecību, no kurām viena pabeigta un iznomāta.

Aizpērn ar divas reizes lielāku peļņu nekā 2018.gadā strādājis SIA “Aizkraukles Saldumi”. Lursoft informācija rāda, ka uzņēmuma peļņa sasniegusi 409,73 tūkst. EUR, tiesa, pērn tā būtiski sarukusi, samazinoties līdz 114,12 tūkst. EUR. Uzņēmums norādījis, ka tā turpmākā attīstība iespējama, veicot nepieciešamās investīcijas, optimizējot darbību un regulāri veicot darbinieku kvalifikācijas celšanu.

Līdz ar apgrozījuma pieaugumu, aizpērn palielinājusies arī kravu pārvadājumu, šķeldas un skaidu iepirkšanas un realizēšanas uzņēmuma SIA “AMATNIEKS AN” peļņa, rādītājam pēc nodokļu nomaksas pieaugot līdz 355,80 tūkst. EUR. Gadu iepriekš uzņēmums pelņas lieluma ziņā starp Aizkraukles novadā reģistrētajiem uzņēmumiem ierindojies 10.pozīcijā.

**Aizkraukles novada lielākie uzņēmumi pēc peļņas 2019.gadā:**

1. AS “Virši-A”: 3988,82 tūkst. EUR;
2. SIA “JELD-WEN LATVIJA”: 1572,83 tūkst. EUR;
3. SIA “Viršu nekustamie īpašumi”: 487,44 tūkst. EUR;
4. SIA “Aizkraukles Saldumi”: 409,73 tūkst. EUR;
5. SIA “AMATNIEKS AN”: 355,80 tūkst. EUR.

**Aizkraukles novada lielākie uzņēmumi pēc peļņas 2019.gadā, kuru juridiskā adrese reģistrēta ārpus Aizkraukles novada:**

1. AS „Latvenergo”: 101.23 milj. EUR;
2. AS “Sadales tīkls”: 22.05 milj. EUR;
3. SIA “AKZ”: 10.20 milj. EUR.

**Vidējais nodarbināto skaits saglabājies nemainīgs**

Balstoties uz VID sniegtajiem datiem, nodarbināto skaits, kas nodarbināts Aizkraukles novadā reģistrētajos uzņēmumos, ik gadu palielinās, pērn tam sasniedzot 2575 strādājošos. Tiesa, neskatoties uz kopējā darbinieku skaita pieaugumu, vidējais nodarbināto skaits Aizkraukles novadā reģistrētajos uzņēmumos pēdējos gados bijis nemainīgs. Lursoft aprēķinājis, ka katrs Aizkraukles novadā reģistrētais uzņēmums nodarbina vidēji 2 darbiniekus.

Pagājušajā gadā novadā bijuši 33 uzņēmumi, kuros nodarbināti vismaz 10 darbinieki, tas ir par vienu uzņēmumu mazāk nekā gadu iepriekš. Darbinieku skaits pērn audzis ceturtajā daļā no visiem novadā reģistrētajiem uzņēmumiem.

*Diagramma Nr.13. Nodarbināto skaits Aizkraukles novadā reģistrētajos uzņēmumos*

Darbinieku skaits pērn audzis arī abos lielākajos darba devējos, kas reģistrēti Aizkraukles novada teritorijā, - SIA “JELD-WEN LATVIJA” un AS “Virši-A”. VID publiskotā informācija par nodarbināto skaitu uzņēmumos 2020.gadā rāda, ka aizvadītajā gadā SIA “JELD-WEN LATVIJA” ar darba vietām nodrošinājis 566 darbiniekus. Tas ir par 42 vairāk nekā gadu iepriekš. Par 30 strādājošajiem vairāk aizvadītajā gadā bija arī degvielas mazumtirdzniecības uzņēmumā AS “Virši-A”, kas visās savās struktūrvienībās kopā nodarbināja 546 strādājošos. Kā savā gada pārskatā uzsver pats uzņēmums, tas turpina ieguldīt būtiskus līdzekļus darbinieku apmācībā, attīstībā, komandas darba veicināšanā, vadītāju kompetences celšanā, kā arī pārdošanas un klientu apkalpošanas prasmju attīstībā. Piemēram, 2019.gadā uzņēmums pilnveidojis darbinieku labuma grozu un motivācijas sistēmu, turpinot atbalstīt savu darbinieku karjeras izaugsmi.

Teju nemainīgs strādājošo skaits, salīdzinot ar 2019.gadu, pērn bijis gan SIA “Aizkraukles slimnīca”, kas bija darba devējs 148 darbiniekiem, gan arī Aizkraukles novada SIA “LAUMA A”, kas nodarbināja 90 cilvēkus. Savukārt saldumu ražošanas uzņēmumā SIA “Aizkraukles Saldumi” nodarbināto skaits gada laikā pieaudzis par 6, pērn tam sasniedzot 61.

**Aizkraukles novada lielākie darba devēji pēc vidējā darbinieku skaita 2020.gadā:**

1. SIA “JELD-WEN LATVIJA”: 566 darbinieki;
2. AS “Virši-A”: 546 darbinieki;
3. SIA “Aizkraukles slimnīca”: 148 darbinieki;
4. Aizkraukles novada SIA “LAUMA A”: 90 darbinieki;
5. SIA “Aizkraukles Saldumi”: 61 darbinieks;
6. SIA “AKZ”: 281 darbinieki, 2019.g., (juridiskā adrese reģistrēta ārpus Aizkraukles novada);
7. AS „Latvenergo” Pļaviņu HES ražotne: 100 darbinieki (juridiskā adrese reģistrēta ārpus Aizkraukles novada), 2020.gads;

*Tabula Nr.7. Strādājošo mēneša vidējā darba samaksa Aizkraukles novadā 2020.gadā (eiro)*

|  |  |  |  |
| --- | --- | --- | --- |
| Sektors |   | **2019** | **2020** |
| Pavisam, bez privātā sektora komersantiem ar nodarbināto skaitu <50 | Bruto | 1003 | 1061 |
|   | Neto | 738 | 775 |
| Sabiedriskajā sektorā (bez nodibinājumiem, biedrībām un fondiem) | Bruto | 832 | 888 |
|   | Neto | 614 | 655 |
| Vispārējās valdības sektorā | Bruto | 836 | 900 |
|   | Neto | 615 | 661 |
| Pašvaldību struktūrās | Bruto | 832 | 894 |
|   | Neto | 612 | 656 |
| Privātā sektora komersanti ar nodarbināto skaitu >=50 | Bruto | 1139 | 1190 |
|   | Neto | 837 | 863 |

*Diagramma Nr.14. Strādājošo mēneša vidējā darba samaksa bruto*

Avots: <https://csb.gov.lv/>

2020.gadā Latvijas uzņēmumi VID administrētajos nodokļos samaksājuši 7,42 miljardus eiro. Salīdzinot ar gadu iepriekš, tas ir par 2,11% mazāk. 2,54 miljardus eiro no kopējās summas veidojušas valsts sociālās apdrošināšanas obligātās iemaksas, bet 1,29 miljardus eiro – iedzīvotāju ienākuma nodoklis.

Lursoft aprēķini rāda, nodokļu summa, kuru valsts kopbudžetā samaksājuši Aizkraukles novadā reģistrētie uzņēmumi, pretstatā valsts kopējām tendencēm, palielinājusies. VID administrētajos nodokļos novada uzņēmumi 2020.gadā samaksājuši 52,61 milj. EUR. **Gada laikā tas ir pieaugums par 24,13%.**

*Diagramma Nr.15. Uzņēmumu kopējie nodokļu maksājumi*

Novada uzņēmumu samaksāto nodokļu pieaugumu būtiski sekmējusi AS “Virši-A” aizvadītajā gadā valsts kopbudžetā samaksātā summas, kas, salīdzinot ar 2019.gadu, pieaugusi par 31,26%. Pērn degvielas mazumtirgotājs VID administrētajos nodokļos samaksājis 43,23 milj. EUR. Valsts sociālās apdrošināšanas obligātajās iemaksās uzņēmums pagājušā gada laikā samaksājis 2,49 milj. EUR, savukārt iedzīvotāju ienākuma nodoklī – vēl 1,3 milj. EUR.

SIA “JELD-WEN LATVIJA” samaksāto nodokļu kopsumma 2020.gada laikā palielinājusies līdz 2,28 milj. EUR, kas gana laikā ir kāpums par 9,56%, savukārt SIA “Aizkraukles slimnīca VID administrētajos nodokļos pagājušajā gadā pirmo reizi samaksājusi vairāk nekā 1 milj. EUR. Balstoties uz VID sniegtajiem datiem, Lursoft aprēķinājis, ka slimnīcas nodokļu maksājumu apmērs pērn palielinājies par 10,53%.

Aizkraukles novada TOP 5 lielāko nodokļu maksātāju sarakstā 2020.gadā iekļuvusi arī SIA “LAUMA A” (0,55 milj. EUR) un SIA “DJF” (0,37 milj. EUR).

**Aizkraukles novada lielākie nodokļu maksātāji pēc 2020.gada samaksātās kopējās nodokļu summas valsts kopbudžetā:**

1. AS “Virši-A”: 43,23 milj. EUR;
2. SIA “JELD-WEN LATVIJA”: 2,28 milj. EUR;
3. SIA “Aizkraukles slimnīca”: 1,01 milj. EUR
4. Aizkraukles novada SIA “LAUMA A”: 0,55 milj. EUR;
5. SIA “DJF”: 0,37 milj. EUR.

\*Dati par Aizkraukles novada uzņēmumiem aprēķināti uz 10.05.2021.

\*\*Vidējie rādītāji aprēķināti, izmantojot vidējo mediānu.

\*\*\* Informācijas avots datiem par uzņēmumu samaksātajiem nodokļiem – Valsts ieņēmumu dienests.

**1.4.5. Aizkraukles novada Uzņēmējdarbības atbalsta centra darbība**

**Aizkraukles novada Uzņēmējdarbības atbalsta centrs** (turpmāk - UAC) ir izveidots 2017.gada 8.septembrī iestādes “Aizkraukles novada pašvaldība” (turpmāk – Administrācija) ietvaros, kas nodrošina projekta “Uzņēmējdarbības atbalsta sistēmas izveide un pieejamība Zemgalē, Kurzemē un Ziemeļlietuvā” programmas “Interreg V-A Latvijas-Lietuvas programmas 2014.-2020.gadam” (turpmāk – projekts) īstenošanu.

UAC **mērķis** ir nodrošināt informācijas pieejamību un konsultatīvu atbalstu personām, kuras ir uzsākušas vai vēlas uzsākt uzņēmējdarbību, veicinot ilgtspējīgas un kvalitatīvas biznesa vides attīstību un sadarbību.

Aizkraukles novada Uzņēmējdarbības atbalsta centrs nepilnu trīs gadu laikā ir īstenojis dažāda veida pasākumus un aktivitātes uzņēmējiem un uzņēmējdarbības attīstībai, izveidojis plašu un veiksmīgu sadarbības partneru loku – VARAM, ZPR, ZPR Zemgales uzņēmējdarbības centru, LTRK Zemgales nodaļu, LIAA biznesa inkubatoru Jēkabpils un Ogres, Madonas filiālēm, Aizkraukles rajona partnerību, LLU tehnoloģiju un zināšanu centru, Finanšu institūciju ALTUM, LLKC Aizkraukles nodaļu, NVA Jēkabpils un Aizkraukles filiālēm, Aizkraukles vidusskolu un Aizkraukles profesionālo vidusskolu, mācību centru “BUTS’, kaimiņnovadiem - Koknesi, Pļaviņām, Skrīveriem, Jaunjelgavu, Neretu, Aizkraukles un apkārtējo novadu uzņēmējiem. Kopā ar sadarbības partneriem notiek nemitīga informācijas apmaiņa par projektiem, uzņēmējdarbības pasākumiem un aktivitātēm uzņēmējdarbības attīstībai un pilnveidei.

**Uzņēmējdarbības centra aktivitātes:**

* Informācijas sniegšana esošajiem un topošajiem uzņēmējiem par biznesa uzsākšanu un attīstību;
* Ikmēneša uzņēmēju un sadarbības partneru tikšanās pasākumu un informatīvo semināru organizēšana;
* Pieredzes apmaiņas un tīklošanās pasākumu rīkošana;
* Uzņēmēju dalības vietējā un starptautiskā mēroga izstādēs, forumos un tirdzniecības misijās koordinēšana;
* Uzņēmēju dienu 2018, 2019 pasākumu organizēšana un koordinēšana;
* Uzņēmējdarbībai piemērotu telpu un nekustamā īpašumu apzināšana;
* Uzņēmējiem aktuālas informācijas sagatavošana un izplatīšana, t.sk. mājas lapās [www.auc.aizkraukle.lv](http://www.auc.aizkraukle.lv); [www.aizkraukle.lv](http://www.aizkraukle.lv), facebook.com UAC kontā, vietējā laikrakstā “Staburags” un pašvaldības informatīvajā izdevumā “Domes Vēstis;
* Uzņēmumu atpazīstamību veicinošu pasākumu rīkošana;
* Uzņēmēju godināšana un izvirzīšana;
* Biznesa ideju konkurss “Esi uzņēmējs Aizkraukles novadā 2019” organizēšana;
* Aktīva darbība Attīstības komisijā;
* Projektu piesaiste, īstenošana.

*Tabula Nr.8. UAC uzņēmējdarbības atbalsta veidu gadījumu, pasākumu skaits*

|  |  |
| --- | --- |
| **UAC atbalsta veidi**  | Atbalsta veidu gadījumu skaits |
| UAC (darbu uzsācis no 08.09.2017) | 2018.gads | 2019.gads |  2020.gads | kopā |
| Pamatinformācijas un konsultāciju nodrošināšana topošajiem un esošajiem uzņēmējiem par atbalsta programmām un pakalpojumu pieejamību Aizkraukles novadā un reģionā | 61 | 73 | 87 | 38 | 259 |
| Ikmēneša Uzņēmēju un sadarbības partneru tikšanās klātienē vai Zoom, MS Team platformā | 2 | 8 | 7 | 6 | 23 |
| Informatīvie un izglītojošie semināri | 6 | 13 | 10 | 10 | 39 |
| LIAA Jēkabpils biznesa inkubatora konsultācijas sadarbībā ar UAC |   | 3 | 28 | 24 | 55 |
| Koordinēta dalība izstādes, gadatirgos | 1 | 4 | 5 |   | 10 |
| Pieredzes apmaiņas braucieni | 2 | 1 | 5 |   | 8 |
| Tīklošanās un sadarbības pasākumi |   | 10 | 3 | 4 | 17 |
| Darba grupas uzņēmējdarbības attīstības jautājumos |   | 20 | 12 | 5 | 37 |
| Informācija mājas lapās www.auc. Aizkraukle un www.aizkraukle.lv |   | 77 | 55 | 47 | 179 |
| Biznesa ideju konkurss "Esi uzņēmējs Aizkraukles novadā " |   |   | 9 |   | 9 |
| Remigrācijas pasākumi |   |   | 5 | 14 | 19 |
| KOPĀ: | 72 | 209 | 226 | 148 | **655** |
|  |  |  |  |  |  |

**1.5. Izglītība**

2020.gada 1.septembrī pēc VIIS sistēmā reģistrētiem datiem Aizkraukles novadā izglītības iestādes apmeklēja 902 izglītojamie vispārējās izglītības iestādēs un 495 izglītojamie pirmsskolas izglītības iestādēs.

2020.gada augustā saistībā ar izmaiņām Vispārējās izglītības likumā savu darbību pārtrauca Aizkraukles Vakara (maiņu) vidusskola.2019./2020.mācību gadā Aizkraukles Vakara (maiņu) vidusskolā pamata un vidējo izglītību apguva tikai 9. un 12.klases izglītojamie, līdz ar to mācību gada noslēgumā visi izglītojamie pabeidza pamata vai vidējo izglītības posmu un varēja iestāties citās izglītības iestādēs nākamā izglītības posma apguvei vai uzsākt darba gaitas. Aizkraukles Profesionālās vidusskolas vadība ir izteikusi gatavību licencēt neklātienes vai tālmācības pamata un vidējās izglītības programmas, ja būs pieprasījums pēc tām.

Aizkraukles novada pašvaldībā izglītojamiem tiek piedāvātas daudzveidīgas interešu izglītības programmas, kas tiek realizētas gan Aizkraukles Interešu izglītības centā, gan vispārējās izglītības iestādēs. Profesionālās ievirzes izglītību izglītojamiem ir iespēja apgūt Aizkraukles novada Sporta skolā, Aizkraukles Mākslas skolā un P.Barisona Aizkraukles Mūzikas skolā.

Covid-19 infekcijas izraisītās pandēmijas dēļ, valstī no marta tika izsludināta ārkārtas situācija un mācības pirmskolā un vispārējā izglītībā, kā arī profesionālās ievirzes izglītībā notika attālināti. Pēc vasaras brīvdienām mācības gan pirmsskolā, gan vispārējā izglītībā tika atsāktas klātienē, bet pasliktinoties epidemioloģiskajai situācijai, vispārējā izglītībā pakāpeniski pārgāja uz attālinātajām mācībām

**1.5.1. Pirmsskolas izglītība**

Aizkraukles novadā pirmsskolas izglītības iestādēs izglītojamo skaits ir stabils, ir tendence mācību gada laikā pieaugt izglītojamo skaitam pirmsskolas izglītības iestādēs.

*Tabula Nr.9. Bērnu skaits Aizkraukles novada pirmsskolas izglītības iestādēs uz 1.09.2020. (VIIS dati)*

|  |  |
| --- | --- |
| **Pirmsskolas izglītības iestāde** | **Bērnu skaits** |
| Auseklītis | 186 |
| Zīlīte | 213 |
| Saulīte | 60 |
| Aizkraukles pagasta sākumskolas pirmsskolas grupas | 36 |
| **KOPĀ** | **495** |

Covid-19 infekcijas izraisītās pandēmijas dēļ Aizkraukles novada pirmsskolas izglītības iestādes no 2020.gada marta līdz maijam strādāja dežūrgrupu režīmā, kad iestādi apmeklēja tikai tie bērni, kuru vecāki darba un citu apstākļu dēl nevarēja nodrošināt alternatīvu bērnu pieskatīšanas veidu. Ar septembri pirmsskolas atsāka darbu pilnībā, ievērojot visus valdības noteiktos epidemioloģiskās drošības pasākumus. Vairākas reizes pirmsskolas iestāžu darbinieku vai bērnu Covid-19 saslimšanas gadījumos, pēc SPKC norādījuma un saskaņojot ar Aizkraukles novada pašvaldību, pirmsskolas izglītības iestādēs tika noteikta karantīna dažās grupās vai visā iestādē. Pēc inficēšanās ķēdes pārtraukšana darbība pirmsskolu grupās tika pilnībā atjaunota.

Neraugoties uz sarežģīto epidemioloģisko situāciju, pirmsskolas turpina īstenot jaunās, lietpratībā balstītās pirmsskolas izglītības vadlīnijas. Pedagogi pilnveidojuši savu profesionālo kompetenci jaunā satura īstenošanas jomā un digitālo prasmju uzlabošanā. Aizkraukles novada pašvaldība apmaksā abonementu visām pirmsskolām digitālajā mācību platformā Soma.lv

Pirmsskolas izglītības iestāde “Auseklītis” 2020.gadā iesaistījās preventīvajā programmā “Bērnam drošs un draudzīgs bērnudārzs”. Aizkraukles pilsētas pirmsskolas pedagogu un atbalsta personāla darba grupa 2020.gada nogalē iesaistījusies agrīnās intervences multimodālā programmā STOP 4-7, kurā notiek darbinieku apmācība un konkrēts darbs ar bērniem uzvedības korekcijai.

Pēc Aizkraukles novada izstrādāta plāna turpinās pirmsskolas izglītības iestāžu vadītāju profesionālās darbības kvalitātes novērtēšana. 2020. gada pavasarī daļēji attālināti, daļēji klātienē notika pirmsskolas izglītības iestādes “Saulīte” vadītājas darbības kvalitātes novērtēšana. Izglītības kvalitātes valsts dienesta ekspertu komisija novērtēja “Saulītes” vadītājas darbu ļoti augstu , kā arī sniedza rekomendācijas iestādes turpmākajai attīstībai.

**1.5.2. Vispārējā pamata un vidējā izglītība**

Vispārējo izglītību Aizkraukles novadā var apgūt Aizkraukles novada vidusskolā (vispārējā pamata un vidējā izglītība) un Aizkraukles pagasta sākumskolā (pamatizglītības 1.posms-4 klases). Pamatojoties uz grozījumiem Vispārējās izglītības likumā, Aizkraukles novada dome pieņēma lēmumu par Aizkraukles Vakara (maiņu) vidusskolas slēgšanu ar 2020.gada 31.augustu.

*Tabula Nr.10. Izglītojamo skaits Aizkraukles novada vispārējās izglītības iestādēs uz 1.09.2020. (VIIS dati)*

|  |  |  |
| --- | --- | --- |
| Izglītības iestāde | 2019. | 2020. |
| Aizkraukles novada vidusskola | 797 | 826 |
| Aizkraukles pagasta sākumskola  | 64 | 76 |
| Aizkraukles Vakara (maiņu) vidusskola | 70 | - |
| **KOPĀ** | **931** | **902** |

2020.gada 1.septemrī Tika uzsākta pakāpeniska jaunā pamatizglītības un vidējās izglītības standarta īstenošana. 2020./21.m.g. pēc jaunā standarta mācības notiek 1., 4., 7. un 10.klasēs. Jauno standartu īstenošanai izglītības iestādēs pedagogi ir pilnveidojuši profesionālo kompetenci, Aizkraukles novada vidusskola kā pilotskola projektā SKOLA 2030 ir aprobējusi jaunās mācību priekšmetu programmas, piedalījusies mācību materiālu izstrādē un pieredzes apmaiņā ar citu skolu pedagogiem.

2020.gada nogalē tika pabeigta Aizkraukles novada vidusskolas piebūve Draudzības krastmalā 5. Jaunās telpas un aprīkojums nodrošinās mūsdienīgu mācību vidi katram Aizkraukles novada izglītojamajam.

Covid-19 pandēmijas izraisīto seku dēļ no 2020.gada marta skolās visās klasēs mācības notika attālināti. Klātienes mācības atjaunojās 2020.gada 1.septembrī. Pasliktinoties epidemioloģiskajai situācijai, no 2020.gada oktobra 7.-12.klašu skolēni atsāk mācīties attālināti, bet decembrī arī 1.-6.klase mācās attālināti.

**1.5.3. Profesionālās ievirzes izglītība.**

Aizkraukles pilsētā tiek nodrošināta profesionālas ievirzes izglītīb, sportā, mākslā un mūzikā. To var apgūt Aizkraukles novada Sporta skolā, P .Barisona Aizkraukles Mūzikas skolā un Aizkraukles Mākslas skolā. Profesionālās ievirzes izglītību apgūst ne tikai Aizkraukles novada, bet arī kaimiņu novadu izglītojamie.

*Tabula Nr.11. Aizkraukles novada profesionālās ievirzes izglītības iestāžu izglītojamo skaits*

|  |  |  |
| --- | --- | --- |
| **Izglītības iestāde** | **2019.** | **2020.** |
| P.Barisona Aizkraukles Mūzikas skola | 142 | 131 |
| Aizkraukles Mākslas skola | 140 | 140 |
| Aizkraukles novada sporta skola | 488 | 475 |

Izglītojamo skaits Aizkraukles novada profesionālajās izglītības iestādēs ir stabils. Profesionālās ievirzes skolu izglītojamie un pedagogi aktīvi iesaistās Aizkraukles novada sabiedriskās, kultūras un sporta aktivitātēs. Daudzi izglītojamie gūst panākumus valsts un starptautiskā līmeņa konkursos un sacensībās , kas popularizē Aizkraukles pilsētas un novada pozitīvo tēlu.

2020.gada rudenī Aizkraukles Mākslas skolā notika kārtējā iestādes programmu akreditācija un direktores profesionālās darbības kvalitātes novērtēšana. Izglītības kvalitātes valsts dienests un Kultūras ministrijas ekspertu komisija novērtēja mākslas skolas un direktores darbību labi, kā arī ieteica virzienus skolas turpmākajai attīstībai.

2020.gada rudenī ar Aizkraukles novada domes lēmumu Aizkraukles Mākslas skolai tika piešķirtas telpas, kurās iepriekš darbojās Aizkraukles Vakara (maiņu) vidusskola. Telpu paplašināšana devu iespēju skolai attīstīt jaunas mākslas aktivitātes un plānot jaunu izglītības programmu.

Līdzīgi kā vispārējā izglītībā, profesionālās ievirzes izglītības iestādes Covid-19 infekcijas izplatības dēļ no 2020.gada marta strādā attālinātajā režīmā. Tas samazina iespējas pilnībā realizēt programmas un iesaistīties Aizkraukles novada sabiedriskajā, kultūras un sporta dzīvē.

**1.5.4.** **Aizkraukles interešu izglītības centrs**

Aizkraukles interešu izglītības centra(turpmāk AIIC) uzdevums ir nodrošināt kvalitatīvu, daudzveidīgu interešu un neformālās izglītības pieejamību ikvienam Aizkraukles novada iedzīvotājam mūža garumā, neatkarīgi no tā vecuma un iepriekš iegūtās izglītības. Līdz ar to AIIC mērķauditorija ir bērni, jaunieši un pieaugušie.

Bez interešu un neformālās izglītības nodarbībām, kursiem, konsultācijām, AIIC rīko arī tematiskos pasākums, organizē saturīgas brīvā laika pavadīšanas iespējas savai mērķauditorijai, koordinē Skolu jaunatnes Dziesmu un deju svētku procesu novada un starpnovadu līmenī, veic koordinatora funkcijas dažādās valsts finansētās programmās gan bērniem un jauniešiem, gan pieaugušo mērķauditorijai, raksta un piedalās dažādos projektos, veiksmīgi sadarbojas ar nevalstiskajām organizācijām un citām pašvaldības iestādēm.

**Interešu izglītības programmas un aktivitātes bērniem un jauniešiem.**

2019./2020.mācību gadā tiek īstenotas 12 interešu izglītības programmas. 2020./2021.mācību gadā īstenotas 16 interešu izglītības programmas.

*Diagramma Nr.16. Interešu izglītības pulciņu sadalījums*



Audzēkņu skaits katru gadu ir mainīgs. To būtiski ietekmē iedzīvotāju migrācija, vispārizglītojošo un profesionālās ievirzes skolu interešu izglītības piedāvājums **un pandēmijas izraisītās sekas.**

*Tabula Nr.12. Interešu izglītības pulciņu audzēkņu skaits uz Aizkraukles novadā reģistrēto iedzīvotāju skaitu*

|  |  |  |
| --- | --- | --- |
| **Mācību gads** | **Audzēkņu skaits** | **Aizkraukles novadā reģistrēto iedzīvotāju skaits**  |
| 2016./2017. | 361 | 8841 |
| 2017./2018. | 296 | 8687 |
| 2018./2019. | 300 | 8571 |
| 2019./2020. | 261 | 8030 |
| 2020./2021. | 246 | 8024 |

Iestādes izglītojamie ar labiem, teicamiem panākumiem piedalījušies skatēs, konkursos un sacensībās. 2020./2021.m.g. piedāvāto konkursu un pasākumu skaits samazinājās.

Katru gadu AIIC organizē brīvā laika pavadīšanu pavasara, rudens un vasaras brīvlaikos Aizkraukles novada bērniem. Ievērojot epidemioloģiskos pasākumus un nepieciešamos drošības pasākumus 2020.gada jūlijā AIIC notika “Aktīvās atpūtas un sporta nodarbības bērniem”, kuras kopumā apmeklējuši 44 bērni vecumā no 7-10 gadiem. 2020.gada augustā tika rīkotas “Vasaras radošās darbnīcas”, kuras apmeklēja 44 bērni no 7-12 gadu vecumam.

Centrā notiek dažādi tematiskie pasākumi, kurus apmeklē arī skolēni, kuri nav AIIC pulciņu audzēkņi. Saistībā ar pandēmiju tika meklētas citas pasākumu formas. Un daudzas aktivitātes diemžēl nācās atcelt, bet gan 2019./2020.m.g., gan 2020./2021.m.g. sākumā, septembrī AIIC apmeklēja ANV 4. klašu skolēni. Šī jau ir kļuvusi par veiksmīgu sadarbību un lielisku tradīciju vairāku gadu garumā, kad ceturto klašu skolēni nāk ekskursijā uz AIIC, lai iepazītos ar pulciņu piedāvājumu un brīvā laika pavadīšanas iespējām. Ekskursija ir radoša un interaktīva, bērniem tiek piedāvātas dažādas darbnīcas, sportiskas aktivitātes un erudīcijas uzdevumi.

Novembrī tiek organizēti pasākumi veltīti valsts svētkiem. 2019./2020.m.g. skolēni tik aicināti uz svētku koncertu AIIC, bet 2020. gada novembrī, svētku ietvaros tika organizēta orientēšanās spēle. Spēlē piedalījās 2. klašu skolēni, kuri skolotāju pavadībā, veica sagatavotos uzdevumus. Spēle notika ārā, ievērojot visus tā brīža epidemioloģiskos drošības pasākumus.

Lielās egles iedegšana 2020.gadā nenotika tradicionāli, kad pilsētas laukumā pulcējas ģimenes ar bērniem, pasākums tika organizēts sadarbībā ar Aizkraukles k/n, dāvinot eglītes Aizkraukles izglītības iestādēm.

# 1.6. Kultūra un tūrisms

**1.6.1.Kultūra**

Iepriekšējo 10 gadu garumā kultūras pasākumu skaits un apmeklējums ir pakāpeniski audzis, no 5000 apmeklētājiem 2010.gadā līdz sasniedza maksimumu 2019.gadā 36 000 apmeklētāju abos kultūras namos un brīvdabā. 2020.gadā Covid-19 pandēmijas ietekmē strauji , gandrīz 2 reizes samazinājies apmeklējums un attiecīgi arī ieņēmumi no maksas pakalpojumiem. Pilnvērtīgu kultūras piedāvājum bija iespējams nodrošināt tikai 2, 5 mēnešus. Savukārt apmēram 5 mēnešus ar ierobežojumiem. Pasākumu skaits, salīdzinoši ar 2019.gadu, samazinājies no 177 norisēm uz 108 dažāda rakstura norisēm. Šajā jomā kritums nav tik liels, jo Covid-19 pandēmijas ierobežojumi, apmēram 5 mēnešu periodā, pieļāva pasākumus ar mazāku apmeklētāju skaitu.

*Diagramma Nr.17. Kultūras nama apmeklējumi un ieņēmumi no maksas pakalpojumiem*

2020.gadā Aizkraukles novada kultūras namā:

**Pilsētas kultūras namā:**

|  |  |
| --- | --- |
| Norišu skaits pavisam: | **102**  |
| Maksas norišu skaits pavisam: | 25  |
| Bezmaksas norišu skaits pavisam: | 77  |
| Norišu apmeklējumu skaits pavisam: | 11530  |
|  Maksas norišu apmeklējumu skaits: | 3350  |
|  Bezmaksas norišu apmeklējumu skaits:  | 8180 |

**Pagasta kultūras namā:**

|  |  |
| --- | --- |
| Norišu skaits pavisam: | 5  |
| Maksas norišu skaits pavisam: | 0  |
| Bezmaksas norišu skaits pavisam: | 5  |
| Norišu apmeklējumu skaits pavisam: | 1000  |
|  Maksas norišu apmeklējumu skaits: | 0  |
|  Bezmaksas norišu apmeklējumu skaits:  | 1000 |

1. Aizkraukles pagasta kultūras namā ir izvietota Aizkraukles vēstures un mākslas muzeja pastāvīgā ekspozīcija “Padomju gadi”, kuras apmeklētāju skaits, neskatoties uz pandēmijas ierobežojumiem, pagājušajā gadā pietuvojies 10 000.
2. Aizkraukles novada kultūras namā darbojas 20 amatiermākslas kolektīvi, no tiem 16 kolektīvi pilsētas kultūras namā, kopskaitā ap 350 dalībnieku un 4 kolektīvi pagasta kultūras namā, kopskaitā 110 dalībnieki. Pandēmijas apstākļos, neviens kolektīvs nav izbeidzis savu darbību. Mēģinājumu process notiek attālināti un klātienē, ņemot vērā ierobežojumus.
3. 2020.gadā veidoti pasākumi, pielāgojoties situācijai – veidoti video ieraksti, tiešraides un translēti pasākumu ieraksti – Gada notikums, Ziemassvētku vecīša brauciens, Vecgada vakara koncerts, kā arī kolektīvu dalība virtuālajos festivālos un virtuālajā tautas tērpu gājienā.
4. Turpinājusies sadarbība ar citām pašvaldības iestādēm un NVO sektoru, lai nodrošinātu kvalitatīvu un daudzpusīgu kultūras piedāvājumu.

2019.gadā Aizkraukles pilsētas kultūras namā:

* Norišu skaits pavisam: 119
* Maksas norišu skaits pavisam: 27
* Bezmaksas norišu skaits pavisam: 92
* Norišu apmeklējumu skaits pavisam: 21480
* Maksas norišu apmeklējumu skaits pavisam: 6700
* Bezmaksas norišu apmeklējumu skaits pavisam: 14780

Pagasta kultūras namā:

* Norišu skaits pavisam: 10
* Maksas norišu skaits pavisam: 0
* Bezmaksas norišu skaits pavisam: 10
* Norišu apmeklējumu skaits pavisam: 2600
* Maksas norišu apmeklējumu skaits pavisam: 0
* Bezmaksas norišu apmeklējumu skaits pavisam: 2600

Kultūras pasākumus pilsētā rīko arī citas organizācijas – Mūzikas skola, Bibliotēka, Bērnu un jauniešu centrs, Vēstures un mākslas muzejs, kā arī daudzi pasākumi notiek brīvdabā.

Šeit varam minēt tradicionālos Aizkraukles BJC rīkotos pasākumus pilsētas centrālajā laukumā- Zinību dienu, Egles iedegšanas pasākumu un patriotisko valsts svētku pasākumu 18.novembrī. Daudzi pasākumi notiek muzejā – Lieldienas, Muzeju nakts, Līgo svētki.

Aizkraukles novada svētki un Aizkraukles novada sporta svētki notiek katru gadu visā pilsētas teritorijā.

Biedrība “Vecāki Aizkrauklei” katru gadu rīko Tēva dienu, biedrība “Garām ejot” Velo dienu, biedrība “Aizkraukles reģionālā Tautskola” rīko dziedošo ģimeņu festivālu un krievu biedrība LAD katru gadu rīko slāvu tradīciju svētkus “Masļeņica”. Aizkraukles pensionāru biedrība rīko plašus atpūtas vakarus senioriem vairākas reizes gadā gan telpās , gan brīvdabā.

Gada laikā papildus kultūras nama statistikai notiek apmēram 10 brīvdabas pasākumi un vairāki desmiti pasākumu, ko rīko NVO sektorā dažādas interešu grupas.

#### 1.6.2.Tūrisms

Aizkraukles TIP 2020.gadā, pat neskatoties uz epidemioloģiski sarežģīto situāciju Covid – 19 dēļ, kad tūrisma objektos ieeja tika liegta, apmeklējums ir saglabājies līdzvērtīgs iepriekšējiem TIP darbības gadiem, proti, tās ir ~ 500 personas, kas tika uzskaitītas tūristu reģistrācijas žurnālā. Tomēr, šis skaitlis noteikti ir lielāks, jo ceļotāji veiksmīgi izmanto visu pieejamo tūrisma informāciju Aizkraukles novada mājaslapas Tūrisma sadaļā (t.sk. ievietotos bukletus un audiogidu) un citos Aizkraukles novada tūrisma informācijas kanālos (Facebook, Twitter u.c.).

Protams, ārvalstu ceļotāju skaits ir būtiski krities, bet vietējo tūristu skaits ir palielinājies.

**2020.g. ārzemnieki: ~ 66 (Lietuva, Igaunija, Vācija, Somija, Lielbritānija), latvieši: ~ 434.**

Neskatoties uz ierobežojumiem un aizliegumu ceļot ārpus Baltijas un vēlāk – ārpus Latvijas, iespēju robežās latvieši no jauna iepazina pašmāju tūrisma iespējas. Aktuāli kļuva pārgājieni un došanās dabā.

Vadoties pēc tūristu interesēm, arī Aizkraukles TIP kā vienu no pastaigu vietām piedāvāja ainavisko un kultūrvēsturiskajiem objektiem bagāto “Daugavas ielejas dabas parku”, kas savieno Skrīveru un Aizkraukles novadus.

Joprojām aktuāli un tūristu iemīļoti tūrisma objekti ir atjaunotā Pļaviņu HES vēstures ekspozīcija, Aizkraukles Vēstures un mākslas muzejs “Kalna Ziedi” un tā ekspozīcija “Padomju gadi”. Savas durvis apmeklētājiem atvērusi radošā darbnīca “Zīmols “Motīvs Dizains””, kur apmeklētājiem ir iespēja iepazīt un līdzdarboties sietspiedes tehnikā.

Vislielāko apmeklētāju pieaugumu 2020. gadā reģistrēja Aizkraukles Vēstures un mākslas muzeja “Kalna Ziedi” ekspozīcija “Padomju gadi”, sasniedzot ap **10 000 apmeklējumu skaitu**.

Vienā no TOP tūristu piesaistes objektiem Aizkraukles novadā – Pļaviņu HES ražotnē un atjaunotajā, inovatīvajā vēstures ekspozīcijā - 2020.gadā (Covid – 19 situācijas ietekmē) **būtiski krities** apmeklētāju skaits – vien 938.

**TŪRISMA INFORMĀCIJA:**

* Aizkraukles TIP tūristiem tiek piedāvāti visas Latvijas pilsētu, novadu, reģionu tūrisma bukleti (attiecīgi no piedāvājuma).
* Atsevišķā stendā no pārējās Latvijas tūrisma piedāvājuma, ir izvietoti Aizkraukles tūrisma bukleti, bukleti, kuros Aizkraukle ir pieminēta, kā arī Aizkraukles uzņēmēju mārketinga materiāli, t.i. vecā kaļķa cepļa un “Raganu lidlauka” informatīvs materiāls, viesu mājas “Lejas Bitēni” buklets, Aizkraukles Vēstures un mākslas muzeja “Kalna Ziedi” buklets, “Padomju gadu” buklets, dabas parka “Daugavas ieleja” informatīvs materiāls, Latvenergo buklets, viesu mājas “Valteri” buklets, Aizkraukles Sporta centra informatīvais buklets. Blakus Aizkraukles tūrisma informācijai, pieejama arī Aizkraukles sadraudzības pilsētas Birži, tūrisma informācija, kā arī Ziemeļlietuvas aktuālākais tūrisma piedāvājums.
* Katru gadu, sadarbībā ar tuvējiem novadiem – Skrīveru, Aizkraukles, Kokneses un Pļaviņu - izveidots jauns “Vidus Daugavas” buklets, kurā atjaunota un iekļauta novadu aktuālākā tūrisma informācija latviešu, krievu un angļu valodās.
* Ik gadu tiek veidots Aizkraukles novada buklets, aktualizēta informācija, buklets izdots latviešu, angļu un krievu valodās.
* 2019.gadā Zemgales un Kurzemes plānošanas reģioni, Šauļu tūrisma informācijas centrs un Nacionālā reģionālā attīstības aģentūra Lietuvā, kopīgi izveidojuši jaunu starptautiskas nozīmes kultūras tūrisma maršrutu “Baltu ceļš” (projekts tiek īstenots ar Interreg V-A Latvijas- Lietuvas pārrobežu sadarbības programmas 2014.- 2020.gadam atbalstu). Projekta ietvaros tika izveidota tūrisma brošūra un tūrisma karte “Baltu ceļš”, kur maršrutā Baltu ceļš, Sēļu loks, Sēļi Latvijā, iekļauts arī Meļķitāru Muldakmens, kas atrodas Aizkraukles novadā. Informatīvie materiāli tika izdoti latviešu, angļu un lietuviešu valodās.
* Aizkraukles rajona partnerība izstrādājusi inovatīvu digitālo karti “Tradicionālās amatu prasmes”, kur vienuviet atrodami visi Aizkraukles rajona partnerības teritorijā esošie mājražotāji, lauksaimniecības produkcijas audzētāji un ražotāji, pārtikas produktu ražotāji, amatnieki un tūrisma pakalpojuma sniedzēji.

**Vispieprasītākie tūrisma objekti/ maršruti Aizkraukles novadā**

Vispopulārākie tūrisma objekti Aizkraukles novadā 2020.gadā bija Aizkraukles Vēstures un mākslas muzeja “Kalna Ziedi” pastāvīgā ekspozīcija “Padomju gadi”, Pļaviņu HES atjaunotā vēstures ekspozīcija un dabas parks “Daugavas ieleja, kurā piedāvāti gan jau esošie taku maršruti, gan individuāli sastādīti, vadoties pēc pieprasītās grūtības pakāpes.

**1.7. Veselība un sociālie pakalpojumi**

**1.7.1.Veselības pakalpojumi**

Veselības aizsardzības jomā  SIA „Aizkraukles slimnīca” darbība rada iespēju pašvaldībai realizēt likuma „Par pašvaldībām” 15.panta 6.punktā noteikto autonomo funkciju „nodrošināt veselības aprūpes pieejamību, kā arī veicināt iedzīvotāju veselīgu dzīvesveidu”. SIA “Aizkraukles slimnīcas” stratēģiskais mērķis ir sniegt kvalitatīvus ambulatoros un stacionāros veselības aprūpes pakalpojumus Veselības ministrijas noteiktajā plānošanas teritorijā. Slimnīcas pakalpojumus izmanto gan Aizkraukles novada, gan citu novadu iedzīvotāji.

Kvalitatīvi veselības aprūpes pakalpojumi SIA “Aizkraukles slimnīca” ir efektīvi (sniegti, nodrošinot maksimālu resursu izmantojuma efektivitāti un samazinot zudumus), pieejami (sniegti savlaicīgi), droši (droši pakalpojumu saņēmējam) pakalpojumi.

Slimnīca sniedz valsts apmaksātos veselības aprūpes pakalpojumus un maksas pakalpojumus. Visas Slimnīcas struktūrvienības ir novērtētas un atbilst Ministru kabineta 2009.gada 20.janvāra noteikumiem Nr.60 “Par obligātajām prasībām ārstniecības iestādēm un to struktūrvienībām”.

Kapitālsabiedrība 2020.gadu ir noslēgusi ar peļņu EUR 255 368 apmērā. Kopējie ieņēmumi ir EUR 3 497 863 salīdzinājumā ar 2019.gadu pieauguši par 3.8 %. No veselības norēķinu centra saņemtais finansējums pieaudzis par 18.3 %, bet maksas pakalpojumu apjoms samazinājies par 21.8 %. Vidējā darba alga uzņēmumā salīdzinājumā ar 2019.gadu pieaugusi vidēji par 1.8% un sasniegusi EUR 1 065.

**1.7.2.Sociālā palīdzība**

2020.gadā Sociālais dienests sociālo palīdzību sniedzis 380 ģimenēm jeb 605 personām. Trūcīgas personas/ģimenes statusa piešķiršanai izvērtētas un statuss piešķirts 137 ģimenēm jeb 208 personām, maznodrošinātas ģimenes statuss- 233 ģimenēm jeb 376 personām. 2020.gadā valsts noteiktos sociālās palīdzības pabalstus - GMI pabalstu saņēma 118 ģimenes jeb 144 personas, dzīvokļa pabalstu - 347 ģimenes jeb 548 personas, pabalstu krīzes situācijā – 11 ģimenes jeb 23 personas. Citus pašvaldības testētos sociālās palīdzības pabalstus- pabalstus veselības aprūpei, pabalstus bērnu izglītības atbalstam saņēma 303 ģimenes jeb 489 personas.

*Tabula Nr.13. Pašvaldības sociālās palīdzības pabalstiem izlietotie līdzekļi*

|  |  |  |  |  |  |
| --- | --- | --- | --- | --- | --- |
|  | **2016** | **2017** | **2018** | **2019** | **2020** |
| Kopā, EURNo tā | **462938** | **484228** | **421768** | **332417** | **286915** |
| GMI pabalstiem izlietotie līdzekļi, EUR | 62831 | 66638 | 56890 | 55687 | 53262 |
| Dzīvokļa pabalstiem izlietotie līdzekļi, EUR | 257859 | 282833 | 252975 | 197749 | 166637 |
| Pārējiem (testētiem) sociālās palīdzības pabalstiem izlietotie līdzekļi, EUR | 139875 | 127904 | 106065 | 77603 | 61918 |
| Pārējiem (netestētiem) sociālās palīdzības pabalstiem izlietotie līdzekļi, EUR  | 2373 | 6853 | 5838 | 1378 | 5098 |

|  |  |  |  |  |  |
| --- | --- | --- | --- | --- | --- |
|  | **2016** | **2017** | **2018** | **2019** | **2020** |
| **Citi atbalsta pasākumi** un kompensācijas iedzīvotājiem *(EKK 6420)* | 65245 | 66110 | 77341 | 74665 | 103318 |

2020.gadā pašvaldība realizēja brīvprātīgās iniciatīvas iedzīvotāju atbalstam kopā par 103318 EUR - pabalstu ēdināšanas izdevumu segšanai pirmsskolas izglītības iestādēs un skolās bērniem no daudzbērnu ģimenēm un bērniem aizbildnībā, ārstēšanās un medikamentu izdevumu segšanai personām ar 1. invaliditātes grupu un bērniem ar invaliditāti, ikmēneša pabalstu bērna ar smagiem funkcionāliem traucējumiem aprūpei, pabalstus donoriem, ČAES avārijas seku likvidēšanas dalībniekiem, politiski represētām personām, pabalstus izglītības ieguves atbalstam, pabalstu sociālo situāciju atrisināšanai, pabalstu ģimenei sakarā ar bērna piedzimšanu, pabalstu pilngadīgo aizgādnībā esošo personu aizgādņiem, pabalstu aizbildņiem, apbedīšanas pabalstu.

Kopējais pašvaldību sociālajiem pabalstiem un brīvprātīgajām iniciatīvām izlietotais finansējums ir 390233 EUR, salīdzinājumā ar 2019.gadu tas ir samazinājies par 4%. Aizkraukles novadā jau kopš 2012.gada katru gadu samazinās arī personu skaits, kuras saskaņā ar sociālā dienesta lēmumu atzītas par trūcīgām/maznodrošinātām personām. Salīdzinot 2020.gadu ar 2019.gadu, trūcīgo personu skaits samazinājies par 15%. Maznodrošinātas personas statusu ieguvušo skaits gada laikā samazinājās par 12%, lai gan tika paaugstināts ienākumu līmenis maznodrošinātas ģimenes/personas statusa iegūšanai dažādām grupām no 245 EUR uz 260 EUR un no 295 EUR līdz 310 EUR. No kopējā iedzīvotāju skaita novadā (uz 01.01.2020.- 8024 iedz.) sociālās palīdzības pabalsti sniegti 7.5 % iedzīvotāju (605 personām), 2019 gadā – 9.3% iedzīvotāju (745 personām).

**Sociālie pakalpojumi**

Aizkraukles novada iedzīvotājiem 2020.gadā no pašvaldības budžeta līdzekļiem sniegti sociālie pakalpojumi par kopējo summu 98026 EUR, no valsts budžeta līdzekļiem - par 36462 EUR (asistenta pakalpojuma finansējums), no ESF projekta “Atver sirdi Zemgalē” līdzekļiem - par 22598 (sabiedrībā balstītu pakalpojumu nodrošināšana personām ar garīga rakstura traucējumiem un bērniem ar invaliditāti).

2020.gadā, salīdzinot ar 2019.gadu, par 23077 EUR jeb 31% pieauga sociālajiem pakalpojumiem no pašvaldības budžeta izlietotais finansējums, turpinās tendence palielināties aprūpējamo personu skaitam un pieprasījumam pēc aprūpes pakalpojuma, palielinās pirkto pakalpojumu izmaksas. Pārskata periodā aprūpes mājās pakalpojuma nodrošināšanai izlietoti 46758 EUR , par 45% vairāk kā 2019.gadā ( 32344 EUR) , aprūpei sociālās aprūpes institūcijās - 48578 EUR, par 28% vairāk kā 2019.gadā (37966 EUR). Kopā aprūpes pakalpojumus saņēma 67 personas, par 14 personām vairāk nekā 2019.gadā.

Citu pašvaldības sociālo pakalpojumu (psihologu konsultācijas, grupu nodarbības) nodrošināšanu iedzīvotājiem ietekmēja valstī noteiktās ārkārtējās situācijas ierobežojumi, būtiski samazinot klātienes pakalpojumus. Pārskata periodā šiem mērķiem izlietoti 2690 EUR.

2020.gadā nodrošināts sociālais darbs ar ģimenēm, izvērtējot vajadzības un resursus, sniedzot konsultācijas un nepieciešamos pakalpojumus 45 ģimenēm. Pārskata periodā noorganizēta atbalsta grupa bērnu vecākiem „Bērnu emocionālā audzināšana” ar mērķi – sniegt izpratni par bērna no dzimšanas līdz 7 gadu vecumam attīstību un audzināšanas principiem, emocionālām un uzvedības grūtībām, psihologa konsultācijas sociālā dienesta un bāriņtiesas klientiem -10 personām, tai skaitā 7 pilngadīgām personām un 3 bērniem. Vienam bērnam nodrošināts Montesori nodarbību kurss bērna intelektuālo attīstību un radošo spēju veicināšanai. Valsts apmaksātu sociālo rehabilitāciju no prettiesiskām darbībām cietušiem saņēma 4 bērni un 5 pilngadīgās personas, 2 personas saņēma valsts apmaksātu rehabilitāciju vardarbīgas uzvedības mazināšanai. Atbalsts un apmācība sociālo prasmju un iemaņu apgūšanā mājsaimniecības vadīšanā, bērnu aprūpē un audzināšanā nodrošināta ar ģimenes asistenta pakalpojumu 3 ģimenēm.

Zemgales plānošanas reģiona ESF projekta “Atver sirdi Zemgalē” ietvaros, Aizkraukles novadā sociālais dienests nodrošina daudzveidīgāku sabiedrībā balstītu sociālo pakalpojumu pieejamību bērniem ar funkcionāliem traucējumiem un viņu likumiskajiem apgādniekiem, un pieaugušām personām ar garīga rakstura traucējumiem. 2020. gadā nodrošināti aprūpes pakalpojumi bērniem ar smagiem funkcionāliem traucējumiem (2 personām), aprūpe mājās (1personai), fizioterapijas pakalpojumi 4 personām, reitterapijas pakalpojumi 8 personām, grupu nodarbības 9 personām.

2020.gadā asistenta pakalpojumu saņēmušas 55 personas, tai skaitā 4 bērni vecumā no 5-18 gadiem, 25 personas ar I invaliditātes grupu un 27 personas ar II invaliditātes grupu.

Sociālais dienests ir iesaistījies projektā “Profesionāla sociālā darba attīstība pašvaldībās”, nodrošinot iespēju speciālistu profesionālajai pilnveidei.

**1.8. Sports un aktīvais dzīvesveids**

2020.gads Aizkraukles novada sporta centrā bijis citāds, jo aktivitāte bija salīdzinoši mazāka sakarā ar vīrusa Covid 19 pandēmiju un profilaktiskajiem ierobežojumiem. Pie mums parasti notiek daudz dažādi sporta pasākumi, kurus ikviens var apmeklēt kā skatītājs/līdzjutējs un, kuros var piedalīties individuāli, ar ģimeni vai komandā. Šogad daudzi pasākumi tika atcelti pavisam vai arī tika pielāgoti, lai vismaz kaut kādā formātā norisinātos un spētu piedāvāt aktivitātes iedzīvotājiem. Akcents tiek likts uz fiziskajām aktivitātēm individuāli vai ar ģimeni, kas norisinājās āra apstākļos.

Paspējām noorganizēt arī dažus pasākumus, kas jau ir kā tradīcijas – Aizkraukles telpu futbola čempionāts; Atklātais novada Silarozes kauss florbolā 2020; Aizkraukles novada zoles turnīru sērija; Strītbols 2020 (3:3); Aizkraukles novada pludmales volejbols; Aizkraukles minifutbola čempionāts; RcBajaRace 2020 (2 posmi Aizkrauklē); Aizkraukles sporta svētki; “Fitnesa kokteilis” Eiropas nedēļas ietvaros; Olimpiskā diena“Mēs esam sportiņā”; “Aizkraukles novada atklātais čempionāts tenisā vīriešiem un sievietēm – “Vilar kaus 2020”; Latvijas skolu čempionāts svaru stieņa spiešanā guļus; Telpu orientēšanās; u.c.

Covid pandēmijas laiks licis būt radošiem un nemitīgi pielāgoties, kā rezultātā radušies neierastāki pasākumi: Individuāli laiki sporta zālē ģimenēm; Aizkraukles kauss zorb futbolā; piedāvājām orientēšanos ģimenēm un individuāli; Orientēšanās aktivitāte “Daugavas racējiem pa pēdām”, “’Rūķu paslēpes”.

Diemžēl daudzi arī nenotika- „Gada balva sportā 2020” (Sportistu, sportisku notikumu godināšanas pasākums); Aizkraukles novada atklātais čempionāts basketbolā vīriešiem; Aizkraukles novada atklātais volejbola turnīrs; Aizkraukles novada atklātā sērija novusā; “Askrādes” turnīrs volejbolā; Aizkraukles 7.pusmaratons; Aizkraukles MTB sprints. Nenotika ierastie dažādu čempionātu posmi, spēles kā piemēram: Latvijas čempionāta vīriešiem 2. līgas spēles florbolā; Handbols 1. līgas spēles; Maxibasketbola 55+ spēles; u.c.

2020.gadā iespēju robežās turpina darbību sporta klubi, kas attīsta dažādus sporta veidus (futbolu, volejbolu, florbolu, velosportu, basketbolu, ūdens sportu, orientēšanās sportu u.c.). Klubu neatlaidība nodrošinot aktīvu dzīvesveidu arī nestandarta situācijās norāda uz radošumu un atbildību pret Aizkraukles novada iedzīvotājiem.

2020.gadā tika iegādāti pārvietojamie basketbola grozi un trenažieri. Veicām tenisa tīkla statīvu nomaiņu, ieplānojām Sporta centra jumta nomaiņu. Papildinājām apskaņošanas sistēmu. Iegādājāmies elektrisko pulksteni 1.stāva foajē. Stadionā futbola laukuma uzturēšanai tika iegādāts zāles aerātors. Tika izveidota Aizkraukles novada Sporta centra mājas lapa.

Nākotnē tiek ieplānota Stadiona renovācija, kas tiks sākta ar sporta spēļu laukuma uzlabošanu un pārbūvi. Svarīga būtu bortu un skatītāju pārvietojamo tribīņu iegāde. Ziemas periodam – sniega motocikla iegāde slēpošanas trašu izveidei, kā arī slēpošanas inventāra papildināšana un hokeja laukuma izveide. Turpināt veidot un uzlabot apgaismoto slēpošanas trasi par multifunkcionālu, ko vasaras periodā varētu izmantot nūjošanai un skriešanai.

 Šajā laika Aizkraukles novada pašvaldība saņēma ilgi gaidīto apstiprinājumu par finansējuma piešķiršanu veloparka izveidei Interreg V-A Latvijas – Lietuvas pārrobežu sadarbības programmas 2014.–2020.gadam projekta LLI-483 “Unikālu dabas vērtību izmantošana kvalitatīvas dzīves vides un zaļā izzinošā tūrisma attīstīšanai” “GEOTOUR” ietvaros. Veloparks varētu tikt izbūvēts jau 2021. gada pirmajā pusē. Veloparks vienlaikus kalpos gan aktīvai atpūtai, gan kā izzinošs un izglītojošs tūrisma objekts, kas veiksmīgi papildinās jau esošā iespējas Aizkrauklē.

 Piesaistot Eiropas Savienības finansējumu, stratēģiskā atbalsta mērķī 9.2.4.2. tika aktīvi realizēts veselības veicināšanas un slimību profilakses projekts. Projekta mērķis ir uzlabot pieejamību veselības veicināšanas un slimību profilakses pakalpojumiem Aizkraukles novada iedzīvotājiem - teritoriālās, nabadzības un sociālās atstumtības riskam pakļautajiem iedzīvotājiem, īstenojot vietēja mēroga pasākumus. Plānotie pasākumi ir vasaras aktīvās nometnes bērniem, ģimeņu sporta dienas, radošās darbnīcas bērniem, āra vingrošanas nodarbības u.c.. Projekts turpinās 2. kārtā.

**II. FINANŠU RESURSI UN PAŠVALDĪBAS DARBA REZULTĀTI**

#  Aizkraukles novada pašvaldības pamatbudžeta ieņēmumi

* 2020.gadā – EUR 12 756 463
* 2019.gadā – EUR 13 571 633

## Aizkraukles novada pašvaldības pamatbudžeta rādītāji

**Aizkraukles novada pašvaldības ieņēmumi 2019., 2020.gadā un 2021.gadā**

|  |  |  |
| --- | --- | --- |
| Ieņēmumu veids | **Budžeta izpilde, EUR** | **Budžeta plāns, EUR** |
| 2019.gads | 2020.gads | 2021.gada |
| **IEŅĒMUMI KOPĀ** | **13 571 633** | **12 756 463** | **10 494 401** |
| **Nodokļu ieņēmumi** | **6 918 657** | **5 965 735** | **5 277 225** |
| *Ienākuma nodokļi* | *6 308 032* | *5 372 625* | *4 800 807* |
| Ieņēmumi no iedzīvotāju ienākuma nodokļa | 6 308 032 | 5 372 625 | 4 800 807 |
| *Īpašuma nodokļi* | *516 639* | *540 718* | *428 142* |
| *Nekustamā īpašuma nodoklis par zemi* | *232 080* | *230 372* | *186 328* |
| Nekustamā īpašuma nodokļa par zemi kārtējā saimnieciskā gada ieņēmumi | 217 952 | 218 388 | 176 328 |
| Nekustamā īpašuma nodokļa par zemi iepriekšējo gadu parādi | 14 128 | 11 984 | 10 000 |
| *Nekustamā īpašuma nodoklis par ēkām* | *229 207* | *234 592* | *194 580* |
| Nekustamā īpašuma nodokļa par ēkām kārtējā gada maksājumi | 220 276 | 227 605 | 189 580 |
| Nekustamā īpašuma nodokļa par ēkām parādi par iepriekšējiem gadiem | 8 931 | 6 987 | 5 000 |
| *Nekustamā īpašuma nodoklis par mājokļiem* | *55 352* | *75 754* | *47 234* |
| Nekustamā īpašuma nodokļa par mājokļiem kārtējā saimnieciskā gada ieņēmumi | 48 164 | 69 864 | 42 234 |
| Nekustamā īpašuma nodokļa par mājokļiem parādi par iepriekšējiem gadiem | 7 188 | 5 890 | 5 000 |
| *Nodokļi par pakalpojumiem un precēm* | *93 986* | *52 392* | *48 276* |
| Azartspēļu nodoklis | 93 986 | 20 576 | 19 776 |
| Dabas resursu nodoklis |   | 31816 | 28500 |
| **Nenodokļu ieņēmumi** | **141 627** | **107 230** | **85 827** |
| Ieņēmumi no uzņēmējdarbības un īpašuma | 42 864 | 83 000 | 0 |
| Ieņēmumi no dividendēm (ieņēmumi no valsts (pašvaldību) kapitāla izmantošanas) | 42 864 | 83 000 | 0 |
| *Valsts (pašvaldību) nodevas un kancelejas nodevas* | *8 968* | *6 878* | *6 300* |
| Valsts nodevas, kuras ieskaita pašvaldību budžetā | 4 255 | 3 718 | 3 300 |
| Pašvaldību nodevas | 4 713 | 3 160 | 3 000 |
| *Naudas sodi* | *4 092* | *2 125* | *1 695* |
| Naudas sodi, ko uzliek pašvaldības | 1 467 | 685 | 695 |
| Naudas sodi, ko uzliek par pārkāpumiem ceļu satiksmē | 2 625 | 1 440 | 1 000 |
| Pārējie nenodokļu ieņēmumi | 2 740 | 2 978 | 0 |
| *Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas* | *82 963* | *12 249* | *77 832* |
| Ieņēmumi no ēku un būvju īpašuma pārdošanas | 30 140 | 6 116 | 27 245 |
| *Ieņēmumi no zemes, meža īpašuma pārdošanas* | *52 823* | *6 133* | *50 587* |
| Ieņēmumi no zemes īpašuma pārdošanas | 5 723 | 4 783 | 35 587 |
| Ieņēmumi no meža īpašuma pārdošanas | 47 100 | 1 350 | 15 000 |
| **Maksas pakalpojumi un citi pašu ieņēmumi** | **458 664** | **343 003** | **330 424** |
| *Ieņēmumi no iestāžu sniegtajiem maksas pakalpojumiem un citi pašu ieņēmumi* | *399 771* | *335 504* | *330 424* |
| Maksa par izglītības pakalpojumiem | 159 054 | 128 335 | 126 930 |
| Ieņēmumi par dokumentu izsniegšanu un kancelejas pakalpojumiem | 545 | 419 | 480 |
| Ieņēmumi par nomu un īri | 152 851 | 138 704 | 146 406 |
| Ieņēmumi par pārējiem sniegtajiem maksas pakalpojumiem | 87 321 | 68 046 | 56 608 |
| Citi iepriekš neklasificētie pašu ieņēmumi | 58 893 | 7 499 | 0 |
| **Ārvalstu finanšu palīdzība** | **12 459** | **0** | **0** |
| Eiropas Savienības līdzfinansējums Kohēzijas un Eiropas Savienības struktūrfondu projektu īstenošanai | 12 459  | 0 | 0 |
| **Transferti** | **5 725 204** | **6 290 519** | **4 800 925** |
| Pašvaldību saņemtie transferti no valsts budžeta daļēji finansētām atvasinātām publiskām personām un no budžeta nefinansētām iestādēm | 40 658 | 28 709 | 26 372 |
| *Pašvaldību saņemtie transferti no valsts budžeta* | *5 170 102* | *5 798 286* | *4 332 360* |
| Pašvaldību saņemtie valsts budžeta transferti noteiktam mērķim | 2 402 217 | 2 735 484 | 2 105 503 |
| Pašvaldību no valsts budžeta iestādēm saņemtie transferti Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem) | 2 118 296 | 1 775 903 | 763 981 |
| Pašvaldību budžetā saņemtā dotācija no pašvaldību finanšu izlīdzināšanas fonda | 649 589 | 1 286 899 | 1 462 876 |
| Pārējie pašvaldību saņemtie valsts budžeta iestāžu transferti |   | 0 | 0 |
| *Pašvaldību budžetu transferti* | *514 444* | *463 524* | *442 193* |
| Pašvaldību saņemtie transferti no citām pašvaldībām | 514 444 | 463 524 | 442 193 |
| **Ieņēmumi, kuri veidojas pēc uzkrāšanas principa** | **0** | **49 976** | **0** |
| Pārējie iepriekš neuzskaitītie budžeta ieņēmumi, kas veidojas pēc uzkrāšanas principa |   | 49 976 | 0 |

**Aizkraukles novada pašvaldības izdevumu pa ekonomiskajām kategorijām**

**2019.,2020.gadā un 2021.gadā**

|  |  |  |  |  |
| --- | --- | --- | --- | --- |
| Kods | Koda nosaukums | 2019.gads | 2020.gads | Apstiprināts 2021.gads |
| *1000* | *Atlīdzība* | *6 383 546* | *6 507 643* | *6 637 023* |
| 1100 | Atalgojums | 4 941 146 | 5 185 023 | 5 282 239 |
| 1210 | Darba devēja valsts sociālās apdrošināšanas obligātās iemaksas, sociālā rakstura pabalsti un kompensācijas | 1 442 400 | 1 322 620 | 1 354 784 |
| *2000* | *Preces un pakalpojumi* | *2 448 025* | *2 428 438* | *2 323 796* |
| 2100 | Mācību, darba un dienesta komandējumi, dienesta, darba braucieni | 13 169 | 6 403 | 12 166 |
| 2200 | Pakalpojumi | 1 709 465 | 1 754 379 | 1 527 317 |
| 2300 | Krājumi, materiāli, energoresursi, preces, biroja preces un inventārs | 689 237 | 632 947 | 745 109 |
| 2400 | Izdevumi periodikas iegādei | 7 968 | 7 432 | 7 411 |
| 2500 | Budžeta iestāžu nodokļu maksājumi | 28 186 | 27 277 | 31 793 |
| *3000* | *Subsīdijas un dotācijas* | *39 733* | *32 420* | *693 915* |
| *4000* | *Procentu izdevumi* | *11 627* | *9 836* | *12 000* |
| *5000* | *Pamatkapitāla veidošana* | *3 087 338* | *3 547 201* | *3 304 893* |
| 5100 | Nemateriālie ieguldījumi | 11 732 | 13 725 | 28 742 |
| 5200 | Pamatlīdzekļli | 3 075 606 | 3 533 476 | 3 276 151 |
| *6000* | *Sociālie pabalsti* | *488 755* | *485 549* | *519 577* |
| 6200 | Sociālie pabalsti naudā | 158 465 | 147 926 | 197 320 |
| 6300 | Sociālie pabalsti natūrā | 207 150 | 170 955 | 134 468 |
| 6400 | Pārējie maksājumi iedzīvotājiem natūrā un kompensācijas | 123 140 | 166 668 | 187 789 |
| *7000* | *Uzturēšanas izdevumu transferti* | *176 404* | *180 452* | *184 027* |
| *8000* | *Dažādi izdevumi, kas veidojas pēc uzkrāšanas principa un nav klasificēti iepriekš* | *49 976* |  |  |
|   | **Kopā izdevumi** | **12 685 404** | **13 191 539** | **13 675 231** |

**Aizkraukles novada pašvaldības izdevumu pa funkcionālajām kategorijām**

**2019.,2020.gadā un 2021.gadā**

|  |  |  |  |
| --- | --- | --- | --- |
| Klasifikācijas kods | Posteņa nosaukums | **Budžeta izpilde, EUR** | 2021.gada plāns |
| 2019.gads | 2020.gads |  |
| **II.** | **IZDEVUMI KOPĀ** | **12 685 404** | **13 191 539** | **13 675 231** |
| **1** | **Vispārējie valdības dienesti** | **1 115 814** | **1 038 389** | **995 189** |
| 1.1 | Izpildvara, likumdošanas vara, finanšu un fiskālā darbība, ārlietas  | 1 050 341 | 992 054 | 876 876 |
| 1.6 | Pārējie iepriekš neklasificētie vispārējie valdības dienesti  | 10 402 | 2 260 | 32 673 |
| 1.7 | Vispārējās valdības sektora (valsts un pašvaldības) parāda darījumi  | 24 461 | 25 133 | 34 000 |
| 1.8 | Vispārēja rakstura transferti starp valsts pārvaldes dažādiem līmeņiem  | 30 610 | 18 942 | 51 640 |
| **3** | **Sabiedriskā kārtība un drošība** | **14 439** | **9 626** | **153 916** |
| 3.1 | Policija | 10 921 | 7 088 | 153 916 |
| 3.2 | Ugunsdrošības, ugunsdzēsības, glābšanas un civilās drošības dienesti  | 3 518 | 2 538 |   |
| **4** | **Ekonomiskā darbība**  | **0** | **206855** | **1488515** |
| 4.4 | Būvniecība |   |   | 79485 |
| 4.5 | Transports |   | 196855 | 1132197 |
| 4.7 | Citas nozares |   |   | 165913 |
| 4.9 | Pārējā citur neklasificēta ekonomiskā darbība  |   | 10000 | 110920 |
| **6** | **Teritoriju un mājokļu apsaimniekošana**  | **3 078 138** | **1 677 388** | **1 894 773** |
| 6.1 | Mājokļu attīstība  | 263 960 | 296 439 | 98 013 |
| 6.2 | Teritoriju attīstība  | 2 740 064 | 1 255 772 | 1 368 755 |
| 6.4 | Ielu apgaismošana  | 74 114 | 125 177 | 87 642 |
| 6.6 | Pārējā citur neklasificētā teritoriju un mājokļu apsaimniekošanas darbība |   |   | 340 363 |
| **7** | **Veselība** | **37 649** | **8 785** | **45 933** |
| 7.4 | Sabiedrības veselības dienestu pakalpojumi  | 33 869 | 1 225 | 34 593 |
| 7.6 | Pārējā citur neklasificēta veselības aprūpe  | 3 780 | 7 560 | 11 340 |
| **8** | **Atpūta, kultūra un reliģija** | **1 038 841** | **1 014 429** | **1 256 088** |
| 8.1 | Atpūtas un sporta pasākumi | 238 619 | 206 796 | 325 179 |
| 8.2 | Kultūra  | 788 917 | 790 389 | 919 372 |
| 8.3 | Apraides un izdevniecības pakalpojumi  | 10 305 | 14 244 | 11 537 |
| 8.4 | Reliģisko organizāciju un citu biedrību un nodibinājumu pakalpojumi | 1 000 | 3 000 |   |
| **9** | **Izglītība** | **6 568 512** | **8 351 565** | **6 585 408** |
| 9.1 | Pirmskolas izglītība ( ISCED-97 0. līmenis) | 1 650 453 | 1 674 160 | 1 811 484 |
| 9.2 |  Pamatizglītība, vispārējā un profesionālā izglītība (ISCED-97 1., 2. un 3. līmenis)  | 3 450 812 | 5 192 961 | 3 085 670 |
| 9.5 | Interešu un profesionālās ievirzes izglītība  | 976 136 | 1 010 712 | 1 134 577 |
| 9.8 | Pārējā citur neklasificētā izglītība  | 491 111 | 473 732 | 553 677 |
| **10** | **Sociālā aizsardzība** | **832 011** | **884 502** | **1 255 409** |
| 10.4 | Atbalsts ģimenēm ar bērniem  | 53 421 | 69 244 | 90 998 |
| 10.7 | Pārējais citur neklasificēts atbalsts sociāli atstumtām personām | 487 336 | 492 739 | 530 795 |
| 10.9 | Pārējā citur neklasificētā sociālā aizsardzība | 291 254 | 322 519 | 633 616 |

* 1. Aizkraukles novada pašvaldības ilgtermiņa ieguldījumu novērtējums

 **Nemateriālie ieguldījumi un pamatlīdzekļi (EUR)**

|  |  |  |  |
| --- | --- | --- | --- |
| Nr.p.k | Posteņa nosaukums | 2019.gada bilances dati | 2020.gada bilances dati |
| **I** | **Nemateriālie ieguldījumi, t.sk.:** | **57 639** | **56 080** |
|   | *attīstības pasākumi un programmas* | 22 076 | 18 396 |
|   | *licences, koncesijas un patenti* | 6 996 | 5 669 |
|  | *pārējie nemateriālie ieguldījumi* | 28 567 | 32 015 |
|  | *nemateriālo ieguldījumu izveidošana* |   |   |
| **II** | **Pamatlīdzekļi t.sk.:** | **32 313 878** | **35 265 555** |
|   | *dzīvojamās ēkas* | 105 084 | 111 360 |
|   | *nedzīvojamās ēkas* | 11 177 218 | 11 025 416 |
|   | *transporta būves* | 6 502 936 | 8 922 508 |
|   | *zeme* | 6 214 899 | 5 845 194 |
|   | *inženierbūves* | 1 782 770 | 2 724 700 |
|   | *pārējais nekustamais īpašums* | 69 734 | 60 941 |
|   | *bioloģiskie un pazemes aktīvi* | 81 119 | 109 658 |
|   | *tehnoloģiskās iekārtas un mašīnas* | 10 276 | 13 315 |
|   | *transportlīdzekļi* | 109 835 | 80 718 |
|   | *bibliotēku fondi* | 672 611 | 697 033 |
|   | *antīkie un citi kultūras un mākslas priekšmeti* | 144 974 | 150 386 |
|   | *datortehnika , sakaru un cita biroja tehnika* | 136 653 | 147 773 |
|   | *iepriekš neklasificētie pārējie pamatlīdzekļi* | 463 661 | 422 042 |
|   | *nepabeigtā būvniecība* | 4 838 117 | 4 184 346 |
|   | *turējumā nodotās pašvaldības ēkas un būves* | 3 991 | 3 928 |
|   | *turējumā nodoti ieguldījuma īpašumi* |   | 184 349 |
|   |  *ieguldījuma īpašumi* |   | 581 888 |

* 1. **Aizkraukles novada pašvaldības kapitāla vērtība un paredzētās tā izmaiņas**

Līdzdalības radniecīgo kapitālsabiedrību kapitālā uz 31.12.2020. (EUR):

|  |  |
| --- | --- |
| Aizkraukles novada SIA ”Lauma A ” Lāčplēša ielā 4, Aizkrauklē, ar pašvaldības līdzdalību 100% | 224 171 |
| Aizkraukles novada SIA “Aizkraukles siltums” Rūpniecības ielā 2, Aizkrauklē, ar pašvaldības līdzdalību 100% | 1 718 939 |
| Aizkraukles novada SIA ”Aizkraukles ūdens” Torņu ielā 1, Aizkrauklē, ar pašvaldības līdzdalību 100% | 1 409 245 |
| SIA “Aizkraukles slimnīca” Bērzu ielā 5, Aizkrauklē, ar pašvaldības līdzdalību 71,04% | 1 613 961 |
| SIA “Aizkraukles KUK” Jaunceltnes ielā 9, Aizkrauklē, ar pašvaldības līdzdalību 100% | 216 336 |
| **Kopā** | **5 182 652** |

 Ilgtermiņa finanšu ieguldījumi vērtspapīros uz 31.12.2020. (EUR):

|  |  |
| --- | --- |
| AS ”ABLV Bank” akcijas 11 738 gb. - EUR 20 702, 2018.gadā – vērtības samazinājums | 0 |

Pārējā līdzdalība uz 31.12.2020. (EUR):

|  |  |
| --- | --- |
| SIA “Vidusdaugavas SPAAO” - ar līdzdalību pamatkapitālā - 8% EUR 3 352, 2015.gadā - vērtības samazinājums  | 0 |
| AS Cata – ar līdzdalību pamatkapitālā – 1,19%  | 17 808 |

**III. KOMUNIKĀCIJA AR SABIEDRĪBU**

**3.1. Sabiedrības informēšana**

Aizkraukles novada pašvaldība turpina uzlabot komunikāciju ar sabiedrību. Darbā tiek izmantoti visi pašvaldības rīcībā esošie komunikācijas rīki: pašvaldības veidots informatīvais izdevums “Domes Vēstis”, pašvaldības tīmekļvietne [www.aizkraukle.lv](http://www.aizkraukle.lv), pašvaldības izveidotie konti sociālo tīklu platformās, kā arī personiskas tikšanās un tikšanās video konferences režīmā (Microsoft Teams, zoom u.c.).

Uzsvars vairāk tika likts uz individuālas pieejas komunikāciju, strādājot proaktīvi un detalizētāk skaidrojot situācijas, lēmumus, problēmas, kas veicināja sabiedrības izpratni par konkrētiem procesiem un pašvaldības darbu kopumā.

Jau 25 gadus tiek izdots pašvaldības informatīvais izdevums “Domes Vēstis”, kas reizi mēnesī nonāk iedzīvotāju pastkastītēs. Tā tirāža ir 4400 eksemplāru, un tas pieejams arī elektroniskā formātā pašvaldības mājas lapā [www.aizkraukle.lv](http://www.aizkraukle.lv). Informatīvajā izdevumā atspoguļo svarīgākos jautājumus, lēmumus, kā arī informē par dažādām ikdienas aktualitātēm un domes veiktajiem pasākumiem.

Aktuālā informācija sabiedrībai tiek izplatīta pašvaldības tīmekļvietnē [www.aizkraukle.lv](http://www.aizkraukle.lv). Mājas lapā informācija tiek regulāri papildināta, publicēti pieņemtie domes lēmumi, saistošie noteikumi, nolikumi, tiek atspoguļota aktuālā pašvaldības informācija par notikumiem un pasākumiem u.c.

Arī 2020.gadā domes un finanšu komitejas sēdēs piedalījās avīzes korespondents, kas Aizkraukles reģiona laikrakstā "Staburags" raksta par pašvaldībām. Ņemot vērā pasaules un valsts situāciju COVID-19 ietekmē, sēdes tika organizētas video konferences režīmā.

2020.gadā ir izveidota īsfilma par Aizkraukli, reklamējot to kā #normālavieta. Video tapa kā vēstījums par kādu jaunu meiteni, kas ieradusies Aizkrauklē un iepazīst to, nonākot pie secinājuma, ka Aizkraukle ir normāla vieta, kur dzīvot, mācīties un pavadīt laiku. Dažu dienu laikā video ieguva plašu rezonansi internetā, gūstot daudz atzinības vārdu.

Pašvaldība komunikācijai aktīvi izmanto sociālo tīklu platformas [instagram.com](https://www.instagram.com/), [twitter.com](https://twitter.com/), [facebook.com](https://www.facebook.com/) un [draugiem.lv](https://www.draugiem.lv/). Ir arī savs konts [youtube.com](https://www.youtube.com/). Šis solis ļauj pašvaldībai plašākā mērogā komunicēt ar sabiedrību, būtiski uzlabojot informācijas apmaiņu ar jauniešiem. Lapās regulāri tiek publicēta novadā aktuāla informācija. Sociālajā tīklā facebook.com regulāri tika nodrošinātas arī atsevišķu pasākumu tiešraides, dodot iespēju ne vien noskatīties iedzīvotājiem būtisku pasākumu, bet arī mijiedarboties, apmainoties ar viedokļiem un uzklausot ieteikumus. Sociālo tīklu platformas, īpaši Facebook.com, notiek aktīva komunikācija ar sabiedriski aktīvo iedzīvotāju daļu, tiek sniegti skaidrojumi, atbildes uz uzdotajiem jautājumiem, kā arī uzklausītas idejas, ierosinājumi un kritika.

Facebook.com kā vietni komunikācijas uzlabošanai un iedzīvotāju informēšanai izmanto arī vairākas pašvaldības iestādes, uzņēmumi un administrācijas darbinieki, kā, piemēram, Aizkraukles novada Sporta centrs, Aizkraukles novada Tūrisma informācijas punkts, Aizkraukles novada kultūras nams, Aizkraukles novada Uzņēmējdarbības atbalsta centrs, SIA “Aizkraukles ūdens”, Bāriņtiesa, SIA “Aizkraukles KUK”, Aizkraukles Vēstures un mākslas muzejs u.c.. Šādā veidā iedzīvotāji ne tikai tiek informēti šeit un tagad, bet tiek veidota arī atgriezeniskā saite.

**3.2.**  **Sabiedrības viedokļa izzināšana un iedzīvotāju iesaistīšana jautājumu risināšanā**

Lai noskaidrotu iedzīvotāju viedokli tiem aktuālos jautājumos, interneta vidē tiek rīkotas aptaujas, piemēram, par dažādu pasākumu nepieciešamību, kā iedzīvotāji vērtē novada pašvaldības un domes darbu, par ieteikumiem novada kultūras dzīves uzlabošanā u.c. Jautājumus pamatā uzdodam pašvaldības sociālajos kontos.

Iedzīvotāji tiek arī iesaistīti attīstības plānošanas dokumentu izstrādē, kā arī organizējot tikšanās ar uzņēmējiem. Taču 2020.gadā būtiskas pārmaiņas ir ieviesis Covid-19, tāpēc šādas tikšanās notika neregulāri un arī atsaucība bijusi maz aktīva.

**IV. PĀRSKATS PAR PAŠVALDĪBAS**

**SAIMNIECISKO DARBĪBU 2020.gadā**

**4.1. Būtiskas pārmaiņas iestādes darbā 2020.gadā un to ietekme uz finanšu rezultātiem**

Var uzskatīt, ka pārmaiņas, kuras būtiski ietekmētu Aizkraukles novada pašvaldības darbības finanšu rezultātus 2020.gadā nav notikušas.

**4.2. Galvenie notikumi, kuri ietekmējuši pašvaldības darbību pārskata periodā**

2020.gadā Aizkraukles novada dome lēmumos un pašvaldība darbībā turpināja virzību uz novada ekonomikas attīstības sekmēšanu, dzīves vides uzlabošanu un iedzīvotāju labklājības līmeņa pieauguma veicināšanu.

2020.gada nogalē Aizkraukles novada pašvaldība, sadarbībā ar Jaunjelgavas, Kokneses, Skrīveru, Neretas un Pļaviņu novadiem uzsāka darbu pie jaunveidojamā Aizkraukles novada jaunās struktūras un Ilgtspējīgas attīstības stratēģijas un attīstības programmas izstrādes.

 Atbilstoši Aizkraukles novada integrētās attīstības programmai 2014.-2020.gadam, kuras darbība tika pagarināta līdz jaunveidojamā Aizkraukles novada Ilgtspējīgas attīstības stratēģijas un attīstības programmas izstrādei, 2020.gadā savā darbību turpināja virzībā uz novada ekonomikas attīstības sekmēšanu, dzīves vides kvalitātes uzlabošanu un iedzīvotāju labklājības līmeņa pieauguma veicināšanu. Lai realizētu paredzētos uzdevumus, pašvaldība realizēja un plānoja sekojošas galvenās projektu aktivitātes:

1. Ar mērķi sekmēt rūpnieciskās ražošanas attīstību, jaunu darba vietu izveidi un investīciju piesaisti novadā, Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas”ietvaros, pabeigti projekta“Esošas rūpnieciskas teritorijas infrastruktūras sakārtošana Jaunceltnes un Gaismas ielu teritorijā uzlabojot tas piemērotību ražošanas uzņēmumu attīstības vajadzībām” Jaunceltnes un Gaismas ielas rekonstrukcijas būvdarbi;

2. Ar mērķi paaugstināt izmaksu efektivitāti un turpināt izglītības procesa kvalitatīvo pilnveidi, Darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" ietvaros turpinājās projekta “Piebūves būvniecība Aizkraukles novada vidusskolas ēkai Draudzības krastmalā 5, esošās skolas ēkas telpu pielāgošana 1-4.klašu izvietošanai” ēkas būvdarbu un inženierkomunikācijas izbūves darbi;

3. Ar mērķi sekmēt ražošanas attīstību un uzlabot dzīves kvalitāti lauku teritorijās atjaunojot pašvaldības grants seguma ceļus 4,9 km kopgarumā Latvijas Lauku attīstības programmas 2014.-2020. gadam pasākuma „Pamatpakalpojumi un ciematu atjaunošana lauku apvidos” uzsākta LAD projekta “Autoceļu ar grants segumu pārbūve Aizkraukles novadā” realizācija;

4. Ar mērķi sakārtot satiksmes organizāciju Draudzības krastmalā vidusskolas piebūves būvniecības laikā un pēc tās nodošanas ekspluatācijā un nodrošināt iedzīvotājiem nepieciešamo autostāvvietu ietilpību, tika realizēts projekts brauktuves, kura savienos Draudzības krastmalu un Spīdolas ielu, un laukumu automašīnu novietošanai starp dzīvojamām mājām Spīdolas ielā 12 un 14 būvniecībai;

5. Turpinājās darbi pie projekta Eiropas Reģionālā attīstības fonda līdzfinansējuma saņemšanai 9.3.1. specifiskā atbalsta mērķa 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” paredzēto būvdarbu sagatavošanai - būvprojektu izstrādei. Novembrī tika izsludināts iepirkums būvprojektu izstrādei;

6. Tika uzsākta projekta Interreg V-A Latvijas - Lietuvas pārrobežu sadarbības programmā 2014.– 2020. gadam “Dzīves apstākļu uzlabošana trūcīgajā pārrobežu reģionā, veicinot drošas un atbildīgas sabiedrības veidošanos” īstenošana. Projekts paredz videonovērošanas sistēmas izveidošanu un videokameru uzstādīšanu.

7. Turpinās Daugavas krasta sakārtošana atbilstoši izstrādātajam ainavu projektam;

8. Tika iesniegts un gada nogalē arī atbalstīts projekts Interreg V-A Latvijas – Lietuvas pārrobežu sadarbības programmā 2014-2020. gadam Projekts: LLI-483 “Unikālu ģeoloģisko un ģeomorfoloģisko dabas vērtību izmantošana zaļā izzinošā tūrisma attīstībā''. Projektā paredzēts izveidot funkcionālu veloparku Aizkrauklē.

9. Tika likvidēta Aizkraukles novada pašvaldībā esošā Aizkraukles vakara (maiņu) vidusskola.

Aizkraukles novada pašvaldība turpināja pašvaldības kapitālsabiedrību darbības uzraudzību un koordinēšanu ar mērķi pilnveidot un kvalitatīvi uzlabot iedzīvotājiem sniedzamos pakalpojumus.

Veselības aizsardzības jomā  SIA „Aizkraukles slimnīca” darbība rada iespēju pašvaldībai realizēt likuma „Par pašvaldībām” 15.panta 6.punktā noteikto autonomo funkciju „nodrošināt veselības aprūpes pieejamību, kā arī veicināt iedzīvotāju veselīgu dzīvesveidu”. Kapitālsabiedrība 2020.gadu ir noslēgusi ar peļņu 255 368 EUR apmērā. Kopējie ieņēmumi ir 3 497 863 EUR salīdzinājumā ar 2019.gadu pieauguši par 3.8 %. No veselības norēķinu centra saņemtais finansējums pieaudzis par 18.3 %, bet maksas pakalpojumu apjoms samazinājies par 21.8 %. Vidējā darba alga uzņēmumā salīdzinājumā ar 2019.gadu pieaugusi vidēji par 1.8% un sasniegusi 1 065 EUR .

Aizkraukles novada pašvaldības kapitālsabiedrības SIA „Lauma A” pamatdarbība ir dzīvojamo ēku pārvaldīšana un apsaimniekošana. Sabiedrības apsaimniekošanā ir 90% no daudzdzīvokļu māju kopskaita novadā. Aizkraukles novada pašvaldība 2020.gadā turpināja SIA „Lauma A” darbības uzraudzību un darba izvērtējumu šajā jomā. Bez dzīvojamo ēku apsaimniekošanas SIA „Lauma A” veic pilsētas koplietošanas teritoriju un pašvaldības nedzīvojamā fonda ēku apsaimniekošanu. Tā kā līdzekļu piesaiste dzīvojamo māju renovācijas projektu realizēšanai, ko iepriekšējos gados veica SIA “Lauma A”, ievērojami palielina kapitālsabiedrības kredītsaistības, 2020.gadā šādi projekti nav uzsākti un realizēti. Pašvaldība ir ieteikusi uzņēmumam turpmāk pārvērtēt savu lomu energoefektivitātes paaugstināšanas projektu administrēšanā apsaimniekojamajās dzīvojamās mājās. 2020.gadu uzņēmums ir noslēdzis ar peļņu EUR 8849 apmērā, vidējā alga pieaugusi līdz EUR 650. Ieņēmumi salīdzinājumā ar 2019.gadu ir samazinājušies par 1,3 %.

SIA „Aizkraukles siltums” siltumenerģijas ražošanas tirgus daļa novadā ir 71%. Laika periodā no 1998. līdz 2002.gadam Aizkrauklē ir izveidota viena no efektīvākajām un modernākajām siltumapgādes sistēmām Latvijā. Ar mērķi samazināt esošo siltumenerģijas tarifu un paaugstināt energoneatkarību no importētajiem energoresursiem, 2015.gadā veikta ar vietējo kurināmo (AER) ražotas siltumenerģijas integrēšana pilsētas siltumapgādes sistēmā. 2020.gadā uzņēmums ir samazinājis  iepirktās siltumenerģijas apjomu par 12%, kas ir saistīts ar to, ka ir samazinājies siltumenerģijas lietotājiem pārdotais siltumenerģijas apjoms par 6,6% un  palielināts  pašu ražotās siltumenerģijas apjoms, lai paaugstinātu katlu iekārtu lietderības koeficients kāto pieprasa MK noteikumi. 2020.gadā uzņēmuma ieņēmumi ir samazinājušies par 14,5%, salīdzinājumā ar 2019.gadu, kas skaidrojams ar klimatisko apstākļu izmaiņu radītam siltumenerģijas patēriņa samazinājumam novadā un samazināto siltumenerģijas tarifu . Ražošanas izmaksas samazinājušās par 28,6 %. 2020.gadu uzņēmums ir noslēdzis ar peļņu 202567 EUR apmērā. Vidējā alga uzņēmumā 2020.gadā ir 1 120 EUR.

SIA “Aizkraukles ūdens” galvenie darbības veidi ir ūdens ieguve un sagatavošana lietošanai, ūdens piegāde lietotājiem, kanalizācijas notekūdeņu attīrīšana un novadīšana Daugavas baseinā Aizkraukles novadā. Sabiedrība sniedz pakalpojumus fiziskām un juridiskām personām Aizkraukles pilsētas teritorijas robežās. 2020.gadu Sabiedrība noslēdza ar pozitīvu darbības rezultātu – peļņa ir EUR 3 094. Salīdzinot ar 2019.gadu, tā ir samazinājusies par EUR 31 956 jeb 91%. Peļņas samazinājums izskaidrojams ar ražošanas pašizmaksas un pārējo saimnieciskās darbības izdevumu pieaugumu. Vidēji par 5,6% paaugstinājušā amatalgas darbiniekiem.

SIA „Aizkraukles KUK” nodrošina atkritumu apsaimniekošanu Aizkraukles novada teritorijā, uzņēmums nodarbojas arī ar labiekārtošanas darbiem galvenokārt izpildot pašvaldības pasūtījumus. Gadu uzņēmums ir noslēdzis ar peļņu EUR 8 875. Ieņēmumi 2020.gadā ir pieauguši par 3.5% salīdzinājumā ar 2019.gadu, ražošanas izmaksas pieaugušas par 5,8%. Vidējā darba alga uzņēmumā 2020.gadā ir 1 057 EUR.

Atbilstoši noteiktajam mērķim, uzlabot pašvaldības saistošo noteikumu izpildes kontroli un uzlabot sabiedrisko kārtību novadā, 2020.gadā Aizkraukles novadā savu darbību turpinājusi pašvaldības policija.

**V. Paredzamie notikumi, kuri varētu ietekmēt iestādes darbību nākotnē**

 Administratīvi teritoriālo reforma, kas paredz ka līdz Administratīvo teritoriju un novada teritoriju iedalījumu (t.sk. administratīvos centrus) nosaka Administratīvo teritoriju un apdzīvoto vietu likums. Ar 2021.gada 1.jūliju Aizkraukles novadu veido Aizkraukles, Jaunjelgavas, Kokneses, Neretas, Pļaviņu un Skrīveru novads. Jaunā novada izveide būtiski mainīs tā turpmāko darbību nākotnē.

 Atbilstoši paredzētajam darbu izpildes un finansējuma grafikam turpinās Aizkraukles novada vidusskolas piebūves būvdarbi, kuri tiek realizēti Darbības programmas "Izaugsme un nodarbinātība" 8.1.2. specifiskā atbalsta mērķa "Uzlabot vispārējās izglītības iestāžu mācību vidi" ietvaros. Izglītības iestāžu infrastruktūras attīstība, mācību vides tālāka uzlabošana un kvalitatīvam mācību procesam atbilstošas vides nodrošināšana arī turpmāk ir uzskatāma par vienu no galvenajām pašvaldības prioritātēm.

**VI. Paredzamie notikumi, riski un neskaidri apstākļi, kuri var ietekmēt pašvaldības darbību nākotnē**

Ar koronavīrusa izplatību saistītie ierobežojumi, kas ievērojami samazina ekonomikas attīstību valstī un pasaulē. Nav paredzams, kā situācija varētu attīstīties nākotnē, līdz ar to pastāv ekonomikas attīstības nenoteiktība. Pašvaldība seko līdzi un izvērtē situāciju. Aizkraukles novada pašvaldības darbību nākotnē var ietekmēt tas, ka būtiski neuzlabojoties ekonomiskajām aktivitātēm novadā, pašvaldības nodokļu ieņēmumi var pieaugt nepietiekamā apmērā, lai segtu izdevumu pieaugumu pašvaldībai ar likumu noteikto autonomo funkciju realizēšanai. Pašlaik nav drošu prognožu par to, kā pasaules ekonomiku ietekmēs COVID 19 izraisītā krīze.

Realizējot projektu “Pakalpojumu infrastruktūras attīstība deinstitucionalizācijas plānu īstenošanai Aizkraukles novadā”, Aizkraukles novadā tiks radīts Daudzfunkcionālais dienas centrs un grupu dzīvokļi 14 personām. Aizkraukles novada pašvaldībai pastāv vidējs finanšu risks projekta realizācijā pēc infrastruktūras sakārtošanas, kas paredz jaunu darbinieku pieņemšanu darbā un papildus speciālistu piesaistīšanu.

Šobrīd tirgū ir vērojams celtniecības darbu izmaksu kāpums, kā rezultātā pastāv risks par papildus finansējuma nepieciešamību būvniecības un remontdarbu veikšanai – pašvaldības īpašumā esošās pirmsskolas izglītības ēkas ar labiekārtošanu, P.Barisona Aizkraukles Mūzikas skola, Daugavas krastmalas labiekārtošana.

Kaspars Sniedzītis

65133932, kaspars.sniedzitis@aizkraukle.lv

|  |  |  |
| --- | --- | --- |
| Sēdes vadītājs, domes priekšsēdētājs  | *Šis dokuments ir elektroniski parakstīts ar drošu elektronisko parakstu un satur laika zīmogu* | L.Līdums |